

**АДМИНИСТРАТИВЕН ДОГОВОР**

за предоставяне на безвъзмездна финансова помощ по

Програма „Транспортна свързаност” 2021-2027 г.,

Процедура № **2021BG16FFPR001-3.004 „Зарядна инфраструктура за електрически превозни средства по пътищата – втора процедура“**

1. Настоящият договор се сключва на основание чл. 24, ал. 1 и чл. 37, ал. 3 от Закона за управление на средствата от европейските фондове при споделено управление (ЗУСЕФСУ) чл. 2 от Постановление № 23 на Министерския съвет от 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г. (oбн., ДВ, [бр. 16](apis://Base=NARH&DocCode=5857523063&Type=201) от 17.02.2023 г., в сила от 17.02.2023 г., изм., бр. 63 от 25.07.2023 г., в сила от 1.08.2023 г и изготвена оценка за съответствието на държавната помощ с правилата за групово освобождаване по реда на чл. 28 от Закона за държавните помощи (ЗДП) и изпратено уведомление до ЕК ………. чрез [системата SANI 2](https://webgate.ec.europa.eu/competition/sani2/index.gsp), както и във връзка с постъпило проектно предложение ИСУН № **…………. „…………….”** и т. .. „Решение за предоставяне на БФП“ от доклад на оценителна комисия, сформирана с Решение № ………. от ……….. г., одобрен от Ръководителя на Програма „Транспортна свързаност” 2021-2027 г. (ПТС) на ………….. г.

между

**МИНИСТЕРСТВОТО НА ТРАНСПОРТА И СЪОБЩЕНИЯТА,** със седалище гр. София 1000, ул. „Дякон Игнатий” № 9, ЕИК BG000695388, представлявано от Мартин Георгиев – директор на дирекция „Координация на програми и проекти“ и Ръководител на Управляващия орган на ПТС и г-жа Силвия Кузманова – началник на отдел „Финансово управление“ на дирекция „Координация на програми и проекти“, наричана по-долу „**УПРАВЛЯВАЩ ОРГАН“**,от една страна

и

**………………………,** със седалище: …………………., ЕИК ………………, представлявано от ……………,наричано по-долу „**БЕНЕФИЦИЕНТ“**,от друга страна,

1. Страните по договора се споразумяха за следното:
   1. Ръководителят на **УПРАВЛЯВАЩИЯ ОРГАН** може да предостави на **БЕНЕФИЦИЕНТА**, безвъзмездна финансова помощ (БФП) в максимален размер до **……………..** **евро** (………………) от общите допустими разходи за проекта, по ПТС, приоритетна ос ……………., по процедура **2021BG16FFPR001-3.004** за изпълнение на проект № **………………..** (наричан по-долу „**ПРОЕКТА“**).
   2. Стойностите, основните дейности и индикаторите за изпълнение по **ПРОЕКТА** са посочени в одобрения от **УПРАВЛЯВАЩИЯ ОРГАН** формуляр за кандидатстване, неразделна част от настоящия административен договор.
      1. Общата стойност на разходите по проекта е **………….** евро (…………….).
      2. Общата стойност на допустимите разходи за проекта е **……….** евро (………..........).
      3. Безвъзмездна финансова помощ се отпуска до **…….** евро (…………)(до …….% ……….. процента) от допустимите за финансиране по ПТС разходи на проекта, но не повече от **256 000,00 евро** (двеста петдесет и шест хиляди евро):
      4. Администратор на държавната помощ е **УПРАВЛЯВАЩИЯ ОРГАН.**
      5. Безвъзмездна финансова помощ не се отпуска за недопустими разходи за БФП по проекта на стойност **………** евро (………….), от които:
      6. **недопустими** разходи за проекта в размер на ……… евро (………..);
      7. **допустими** разходи за проекта с общ размер ……… евро (………). Стойността включва ……….. евро (……….) получени в резултат на прилагане на ограничението от …….% (……….. процента) за размера на съвместимата държавна помощ съгласно чл. 36а на Регламент 651/2014 и ………. евро (……….), поради ограничение на максималния размер на определената безвъзмездна финансова помощ. Разходите, получени в резултат на прилагане на ограниченията за размера на съвместимата държавна помощ съгласно Регламент 651/2014 са недопустими за БФП по проекта;
      8. **БЕНЕФИЦИЕНТЪТ** е задължен да осигури собствени средства за съфинансиране на разходите по т. 2.2.5.
      9. **УПРАВЛЯВАЩИЯТ ОРГАН** и **БЕНЕФИЦИЕНТЪТ** се съгласяват, че посочените по-горе финансови параметри на проекта са индикативни (максимални) и могат да бъдат намалени в резултат на изпълнението на проекта и в съответствие с Условията за изпълнение на одобрени проекти по ПТС, Условията за съответствието на държавната помощ по проекта с правилата за групово освобождаване по реда на чл. 36а от ОРГО, както и в резултат на стойността на сключени договори с изпълнители по предстоящи процедури за изпълнение на дейности по проекта, описани в одобрения формуляр за кандидатстване.
      10. В случай на намаление на стойността по т. 2.2.1, за определяне на размера на приноса на източниците на финансиране на проекта по т. 2.2.2 / т. 2.2.3 ще се прилага съотношението между различните източници на финансиране, съгласно одобрения формуляр за кандидатстване, както и изчислените интензитети на държавната помощ във финансовите анализи за допустимите разходи по чл. 36а на ОРГО за разходите по за разходите по проекта
      11. Всички разходи и плащания по проекта направени след 31.12.2029 г. остават за сметка на **БЕНЕФИЦИЕНТА** и няма да бъдат финансирани от БФП по проекта.
   3. Срокът за изпълнение на **ПРОЕКТА** **е до ……………, но не по-късно от ………….** В рамките на този срок трябва да бъдат приключени всички дейности в обхвата на проекта, съгласно одобрения формуляр за кандидатстване, да бъдат разплатени дължимите от **БЕНЕФИЦИЕНТА** суми по проекта и да бъде подадено искане за окончателно плащане от **БЕНЕФИЦИЕНТА** към **УПРАВЛЯВАЩИЯ ОРГАН** на ПТС.
   4. Настоящият договор влиза в сила от датата на подписването му.
   5. Бенефициентът приема отпуснатата безвъзмездна финансова помощ и се задължава да изпълнява **ПРОЕКТА** при спазване на изискванията на правото на Европейския съюз и националното законодателство, условията за кандидатстване, определени в Насоките по процедурата (Условията за кандидатстване, Условия за изпълнение на одобрени проекти), Условията за съответствието на държавната помощ по проекта с правилата за групово освобождаване по реда на чл. 36а от ОРГО *(когато е приложимо)* и съгласно одобреното проектно предложение, и клаузите на настоящия договор.
2. Конкретизация на условията за изпълнение на проекта.
   1. Безвъзмездната финансова помощ ще бъде платена от следните национални източници и фондове на ЕС:
      1. Европейски фонд за регионално развитие на ЕС: **…….** евро(……….) – 85 % от БФП по проекта;
      2. Национално съфинансиране: **……….**  евро (………..) – 15 % от БФП по проекта.
   2. Плащането на БФП се извършва както следва:
      1. авансово плащане в размер до ……… % от стойността на БФП по проекта[[1]](#footnote-1);
      2. окончателно плащане до пълната стойност на БФП по проекта, след приспадане на отпуснатото авансово плащане.
   3. В случай, че БФП по т. 2.2.3.2. се изплаща на няколко части, допустимите разходи ще се сконтират до тяхната стойност към момента на предоставянето на помощта (сключването на настоящия договор). Лихвеният процент, който ще се използва за сконтиране, е сконтовият процент, приложим към момента на предоставяне на помощта. Информация за неговия размер е налична на страницата на Министерство на финансите на електронен адрес: <https://stateaid.minfin.bg/bg/page/424>.
   4. Възстановяването на неправомерна и несъвместима държавна помощ или неправилно използвана държавна помощ се извършва в пълен размер ведно с начислените лихви от датата на предоставяне (датата на сключване на договор за БФП) по реда на ЗДП.
   5. Всяко възлагане на трета страна на доставки, изграждането, модернизацията, управлението или наемането на активи, финансирани по проекта се извършва на конкурентна, прозрачна, недискриминационна и безусловна основа.
   6. Финансираните по проекта инфраструктура и оборудване трябва да се предоставят на заинтересованите ползватели на прозрачна, равноправна и недискриминационна основа при пазарни условия.
   7. По препоръка на национални и европейски контролни и/или одитни органи и/или на база свои проверки Управляващият орган може да наложи финансови корекции във връзка с индивидуални или системни нередности, както и в случаите, когато това е предвидено в националното законодателство и в съответните насоки на ЕК.
3. **БЕНЕФИЦИЕНТЪТ** **СЕ ЗАДЪЛЖАВА** след изтичане на петгодишния срок за дълготрайност на проекта всяка концесия или всяко друго възлагане на трета страна на експлоатацията на подпомаганата инфраструктура за зареждане с електроенергия да се извършва по конкурентен, прозрачен и недискриминационен начин, като се спазват приложимите правила за определяне на изпълнител за дейностите по строителство, услуги и/или доставки на стоки - обект на обществена поръчка по смисъла на Закона за обществените поръчки, като се прилагат правилата, предвидени в:

4.1. Закона за обществените поръчки - когато бенефициентът е възложител по смисъла на същия закон;

4.2. Глава четвърта от Закона за управление на средствата от европейските фондове при споделено управление (ЗУСЕФСУ ) и Постановление № 4 от 11 януари 2024 г. за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление - когато бенефициентът не е възложител по смисъла на Закона за обществените поръчки.

1. Одобреният проект, документите по чл. 26, ал. 1 от ЗУСЕФСУ, в частта, определяща условията за изпълнение, Условията за съответствието на държавната помощ по проекта с правилата за групово освобождаване по реда на чл. 36а от ОРГО са неразделна част от настоящия договор.

За неуредените в настоящия договор въпроси се прилагат разпоредбите на действащото българско законодателство и законодателството на Европейския съюз.

Договорът се изготви в два еднообразни екземпляра – по един за всяка от страните.

****



*Мартин Георгиев*

*Ръководител на УО на ПТС*

****

*Силвия Кузманова*

*Началник на отдел „Финансово*

*управление”, дирекция „Координация на програми и проекти”*

1. Авансовото плащане се извършва при спазване на условията на Глава V, Раздел II, чл. 61 от ЗУСЕФСУ и приложимото законодателство (Наредба № Н-5 от 29.12.2022 г. за определяне на правилата за

   извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване

   на счетоводната година по програмите)

   За да бъде платен аванс в размер на 40 % от стойността на одобрената безвъзмездна финансова помощ следва да са налице следните кумулативни условия:

   а) **авансовото плащане е обезпечено с гаранция**, издадена от установена в държавата членка банка или друга финансова институция, или са покрити от инструмент, предоставен като гаранция от публичен субект или от държавата членка;

   б) авансовото плащане не превишава 40 % от общия размер на безвъзмездната финансова помощ, която се отпуска на бенефициента за изпълнение на проекта;

   в) авансовото плащане се покрива от разходите, платени от бенефициента за изпълнение на проекта, и се обосновава със заверени фактури или счетоводни документи с еквивалентна доказателствена стойност **най-късно 3 години след годината на плащането на аванса** или на 31 декември 2029 г., в зависимост от това коя дата е по-ранна, като в противен случай следващото искане за плащане се коригира служебно. [↑](#footnote-ref-1)