**Декларация, че кандидатът е запознат с условията за кандидатстване и условията за изпълнение**

1. Декларирам верността на информацията в този формуляр за кандидатстване и потвърждавам, че проектът ще бъде изпълнен във вида, в който е описан.
2. Декларирам, че дейностите, за които кандидатствам, не са финансирани по друг проект, програма или каквато и да е друга финансова схема произлизаща от националния бюджет, бюджета на Общността или друга донорска програма.
3. Декларирам, че при изпълнение на дейностите, включени в проектното ми предложение не съм в нарушение на принципите за забрана на кумулативно предоставяне на безвъзмездни средства, забрана на двойно финансиране и недопускане на печалба, съгласно чл. 194 и чл. 195, ал. 1 от Регламент (ЕС, Евратом) 2024/2509 на Европейския парламент и на Съвета от 23 септември 2024 година (Финансовия регламент).
4. Запознат съм с разпоредбата на чл. 194, т. 2 от Регламент (ЕС, Евратом) 2024/2509 на Европейския парламент и на Съвета от 23 септември 2024 година (Финансовия регламент), съгласно който съм задължен незабавно да информирам разпоредителите с бюджетни кредити за всякакви многократни заявления и многократни плащания на безвъзмездни средства, свързани с едно и също действие или с една и съща работна програма.
5. Декларирам, че дейностите, за които кандидатствам по настоящата процедура не са започнали преди подаването на формуляра за кандидатстване.
6. Декларирам, че ще спазвам заложените в Условията за кандидатстване по процедурата хоризонтални принципи и политики, включително за съблюдаване на принципа за ненанасяне на значителни вреди (DNSH).
7. Потвърждавам, че конкретният кандидат ще извършва редовен мониторинг на проекта с цел да гарантира неговото съответствие с формуляра и съответните разпоредби, и че се прилагат подходящи мерки за управленски и финансов контрол.
8. Декларирам, че на основание чл. 26, ал. 2 от Закона за статистиката и чл. 20, § 2 от Регламент (ЕО) № 223/2009 на Европейския парламент и на Съвета от 11.03.2009 г. относно европейската статистика индивидуалните данни в информацията предоставяна при кандидатстване за безвъзмездна финансова помощ са с публичен характер и съм съгласен/а да бъдат използвани за статистически изследвания.
9. Представляваният от мен кандидат – разполага с необходимите финансови ресурси и механизми за покриване на оперативните разходи, за да гарантира финансова устойчивост за изпълнение на проекта.
10. Запознат/а съм с определението за нередност, съгласно член 2 пар.31 от Регламент (ЕС) 2021/1060, а именно: „Нередност“ означава всяко нарушение на приложимото право, произтичащо от действие или бездействие на икономически оператор, което има или би имало за последица нанасянето на вреда на бюджета на Съюза чрез начисляване на неправомерен разход в този бюджет.
11. Запознат/а съм с определението за измама, съгласно чл. 3, параграф 2 от Директива (ЕС) 2017/1371 на Европейския парламент и на Съвета от 5 юли 2017 година относно борбата с измамите, засягащи финансовите интереси на Съюза, по наказателно правен ред, а именно: Под измама, засягаща финансовите интереси на Съюза, се счита следното:

*1. по отношение на разходите, несвързани с възлагането на обществени поръчки — всяко действие или бездействие, което се отнася до:*

*а) използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на Съюза или бюджетите, управлявани от Съюза или от негово име;*

*б) неоповестяването на информация в нарушение на конкретно задължение, което води до същия резултат; или*

*в) неправилното използване на такива средства или активи за цели, различни от тези, за които те са били първоначално предоставени;*

*2. по отношение на разходите, свързани с възлагането на обществени поръчки — най-малко когато е извършена, за да се получи незаконна облага за извършителя или друго лице, като по този начин се причиняват щети на финансовите интереси на Съюза — всяко действие или бездействие, което се отнася до:*

*а) използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на Съюза или бюджетите, управлявани от Съюза или от негово име;*

*б) неоповестяването на информация в нарушение на конкретно задължение, което води до същия резултат; или*

*в) неправилното използване на такива средства или активи за цели, различни от тези, за които те са били първоначално предоставени, което нарушава финансовите интереси на Съюза;*

*3. по отношение на приходите, различни от посочените в т. 2.4. приходи, произтичащи от собствени ресурси от ДДС — всяко действие или бездействие, което се отнася до:*

*а) използването или представянето на фалшиви, неверни или непълни декларации или документи, в резултат на което незаконно се намаляват ресурсите в бюджета на Съюза или бюджетите, управлявани от Съюза или от негово име;*

*б) неоповестяването на информация в нарушение на конкретно задължение, което води до същия резултат; или*

*в) неправилното използване на законно предоставени ползи, което води до същия резултат;*

*4. по отношение на приходите, произтичащи от собствени ресурси от ДДС — всяко действие или бездействие, извършено по трансгранични схеми за измами, което се отнася до:*

*а) използването или представянето на фалшиви, неверни или непълни декларации или документи, свързани с ДДС, в резултат на което се намаляват ресурсите в бюджета на Съюза;*

*б) неоповестяването на свързана с ДДС информация в нарушение на конкретно задължение, което води до същия резултат; или*

*в) представянето на точни декларации по ДДС за целите на измамно прикриване на неплащането или неправомерното пораждане на права на възстановяване на ДДС.*

1. Запознат/а съм с индикаторите за наличие на нередности и измами, изложени в Информационната бележка на Комитета за координация на фондовете (COCOF) относно индикаторите за измама по ЕФРР, ЕСФ и КФ (COCOF 09/0003/00-EN).
2. Запознат/а съм, че съгласно одобрената Процедура за администриране на нередности, следва да подавам сигнали за наличие на нередности или подозрение за измами на служителя по нередности на Управляващия орган;
3. Запознат/а съм, че при наличие или съмнение за връзка на някое от лицата, на които следва да се подават сигналите за нередности със случая на нередност, информацията се подава директно до един или няколко от следните органи:

а) Ръководителя на Управляващия орган на ПТС;

б) Ресорния заместник-министър или ръководител на ведомството;

в) Председателя на Съвета за координация в борбата с правонарушенията, засягащи финансовите интереси на Европейския съюз (Съвета) и до ръководителя на дирекция „Защита на финансовите интереси на Европейския съюз (АФКОС)” в Министерството на вътрешните работи;

г) Европейската служба за борба с измамите към Европейската комисия (ОЛАФ).

1. Запознат/а съм с Наредба за администриране на нередности по Европейските фондове при споделено управление.
2. С подписването на Формуляра за кандидатстване, кандидатът се задължава:

- Да извърши необходимите дейности за организация и управление на проекта;

- Да спазва Мерките за видимост, прозрачност и комуникация, относно финансовата подкрепа от ЕФСУ, съгласно Глава III „Видимост, прозрачност и комуникация“ от Регламент (ЕС) 2021/1060.

15. Представляваният от мен кандидат не е обявен в несъстоятелност;

16. Представляваният от мен кандидат не е в производство по несъстоятелност;

17. Представляваният от мен кандидат не е в процедура по ликвидация;18. Представляваният от мен кандидат не е сключил извънсъдебно споразумение с кредиторите си по смисъла на чл. 740 от Търговския закон;

19. Представляваният от мен кандидат не е преустановил дейността си;

20. Представляваният от мен кандидат е чуждестранно лице и не се намира в подобно положение, произтичащо от сходна на горепосочените в т. 15 до 19 процедури, съгласно законодателството на държавата, в която е установен;

21. За представлявания от мен кандидат не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

22. Представляваният от мен кандидат не е лишен от правото да упражнява определена професия или дейност съгласно законодателството на държавата, в която е извършено деянието;

23. Представляваният от мен кандидат не е сключил споразумение с други лица с цел нарушаване на конкуренцията, когато нарушението е установено с акт на компетентен орган;

24. За представлявания от мен кандидат не е доказано, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

25. Представляваният от мен кандидат няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на МТС и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социално-осигурителни вноски е повече от посочената в ал. 5 на чл. 54 от ЗОП;

26. Представляваният от мен кандидат не е изпаднал в неизпълнение на разпореждане на Европейската комисия за възстановяване на предоставената му неправомерна и несъвместима държавна помощ;

27. Представляваният от мен кандидат не е предприятие в затруднено положение съгласно чл. 2, пар. 18 от Регламент (ЕС) № 651/2014;

28. Лицата, които представляват кандидата не са правили опит да:

i. повлияят на вземането на решение от страна на МТС, свързано с отстраняването, подбора или възлагането, включително чрез предоставяне на невярна или заблуждаваща информация, или

ii. получат информация, която може да им даде неоснователно предимство в схемата за предоставяне на безвъзмездна финансова помощ.

29. лицата, които представляват кандидата не са осъдени с влязла в сила присъда за:

i. престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

ii. престъпление, аналогично на тези по горната хипотеза, в друга държава членка или трета страна;

30. За лицата, които представляват кандидата не е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

31. По отношение на кандидата не е налице неравнопоставеност в случаите по чл. 44, ал. 5 от Закона за обществени поръчки (ЗОП);

32. За лицата, които представляват кандидата не е установено, че:

i. са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

ii. не са предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

33. Представляваният от мен кандидат не попада в обхвата на чл. 5л от Регламент (ЕС) 2024/1745 на Съвета от 24 юни 2024 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна.

34. Предоставяне на данни от НСИ:

На основание чл. 26, ал. 2 и чл. 27, ал. 5 от Закона за статистиката, чл. 5, ал. 2 от Закона за ограничаване на административното регулиране и административния контрол върху стопанската дейност и чл. 20, § 2 и 3 от Регламент (ЕО) № 223/2009 на Европейския парламент и на Съвета от 11.03.2009 г. относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (ОВ L 087, 31.3.2009 г., стp. 164):

34.1. Давам съгласието си Националният статистически институт да предостави на Управляващия орган на Програма Транспортна свързаност (УО на ПТС) следните данни от Годишния отчет за дейността за периода 2023 г., 2024 г. и 2025 г., и ако е приложимо за 2026 г., на управляваното / представляваното от мен предприятие, с цел извършване на документална проверка от УО на ПТС на декларираните обстоятелства в подадено проектно предложение по процедура 2021BG16FFPR001-3.004 „Зарядна инфраструктура за електрически превозни средства по пътища - втора процедура“, както следва:

* Счетоводен баланс (индивидуален) за 2023, 2024 и 2025 г., и ако е приложимо за 2026 г.;
* Отчет за приходите и разходите (за нефинансови предприятия, съставящи баланс) за 2023, 2024 и 2025 г., и ако е приложимо за 2026 г.;
* Отчет за приходите и разходите (за нефинансови предприятия, несъставящи баланс (ЕТ)) за 2023, 2024 и 2025 г., и ако е приложимо за 2026г.;
* Отчет за заетите лица, средствата за работна заплата и други разходи за труд на кандидата за 2023, 2024 и 2025 г., и ако е приложимо за 2026 г.;
* Декларация за предприятия с приходи и разходи под 500 лева и за предприятия без дейност за 2023, 2024 и 2025 г., и ако е приложимо за 2026 г.;
* Консолидиран годишен отчет за дейността на нефинансовите предприятия, съставящи баланс за 2023, 2024 и 2025 г., и ако е приложимо за 2026 г.; (ако е приложимо);
* Справка за група предприятия за 2023 г., 2024 г. и 2025 г. и 2026 г. (ако е приложимо);
* Справка за предприятието (за нефинансови предприятия, съставящи и несъставящи баланс (ЕТ)) за 2023 г., 2024 г. и 2025 г. и 2026 г. (ако е приложимо);
* Код на основна икономическа дейност за 2023, 2024 и 2025 г., и ако е приложимо за 2026 г.;.

34.2. Давам съгласието си НСИ да предостави на УО на ПТС данни от годишните отчети за дейността и данни относно кодовете на икономическа дейност на представляваното от мен предприятие, във връзка с дейностите по извършване на оценка на подаденото проектно предложение, договаряне, текущ и последващ мониторинг и контрол на сключените договори, проверки по сигнали за нередности или недопустимост, както и за целите на измерване и отчитане на резултатите от изпълнението и контрола по изпълнението на ПТС за периода до приключването й.

34.3. Съгласен съм предоставените от НСИ данни да бъдат разпространявани/публикувани в докладите по изпълнение на Програмата.

35. На основание чл. 74, ал. 2, т. 1 от Данъчно-осигурителния процесуален кодекс (ДОПК), давам изричното си писмено съгласие да бъдат разкрити/предоставени необходимите данни, представляващи данъчна и осигурителна информация по смисъла на чл. 72, ал. 1 от ДОПК, отнасящи се до мен/до представляваното от мен дружество, за целите на оценката, изпълнението и контрола по Програма „Транспортна свързаност“ 2021-2027 във връзка с провеждането на процедура чрез подбор на проектни предложения 2021BG16FFPR001-3.004 „Зарядна инфраструктура за електрически превозни средства по пътища – втора процедура“. Описаните в настоящото съгласие данни по чл. 72, ал. 1 от ДОПК да бъдат разкрити/предоставени на УО на ПТС.

Известна ми е наказателната отговорност по чл. 313 от Наказателния кодекс за деклариране на неверни обстоятелства.