**Приложение № 5**

**Методика и критерии за подбор и оценка на проектни предложения по**

**Процедура № BG16FFPR001-3.004 „Зарядна инфраструктура за електрически превозни средства по пътищата – втора процедура“**

**за финансиране от Програма „Транспортна свързаност“ 2021-2027 г.**

# Обхват на финансираните дейности

В Условията за кандидатстване е посочен обхватът на финансираните дейности, който е определен за постигане на целта на политиката (ЦП 3): „По-добре свързана Европа чрез подобряване на мобилността“ със специфична цел: 3.1 „Развитие на устойчива на изменението на климата, интелигентна, сигурна, стабилна и интермодална TEN-T“.

# Процедура и етапи на оценка и класиране

Предвидено е безвъзмездната финансова помощ (БФП) по ПТС по настоящата процедура да се предоставя чрез подбор на проектни предложения. Процедурите, правилата и указанията за подготовката и оценката на проектните предложения за предоставяне на безвъзмездна финансова помощ са разписани в т.21 и т.22 от Условията за кандидатстване.

Процесът на оценка на проектните предложения протича на следните етапи – „проверка за административно съответствие“, „проверка за допустимост“, „техническа и финансова оценка“.

Работата на оценителната комисия започва след изтичане на крайния срок за подаване на проектни предложения.

Всеки оценител извършва последователно проверка за административно съответствие, проверка на допустимост на кандидата и проектното предложение и техническа и финансова оценка, като резултатите отразява в оценителна таблица.

Преминаването от един в друг етап на оценка се осъществява след решение на оценителната комисия, взето с обикновено мнозинство.

Класиране на проектните предложения се извършва след приключване на етапа „оценка“ на всички проектни предложения, преминали етапите за проверка за административно съответствие и допустимост. Класирането на проектните предложения се осъществява с решение на оценителната комисия, взето с обикновено мнозинство.

# Метод за оценка и класиране на проектните предложения

# Проверка за административно съответствие и допустимост

***Проверка за административно съответствие***

*Проверка за административно съответствие* на проектното предложение се прилага при оценката на всички подадени проектни предложения. Членовете на Оценителната комисия проверяват проектното предложение за съответствие с административните критерии. Проверките за административно съответствие включват коректното попълване на формуляра за кандидатстване (ФК) и представянето на изисканите документи към него.

Всички критерии за оценка на административното съответствие се оценяват с отговор „да“ или „не“, което се отразява в оценителни таблици.

***Проверка за допустимост***

След проверката за административното съответствие на проектното предложение, оценителната комисия извършва проверка за допустимост на кандидата и на проекта и проектното предложение.

**При несъответствие с някое от посочените изисквания проектното предложение се отхвърля.**

В случай, че всички изисквания са изцяло удовлетворени, се преминава към следващия етап – техническа и финансова оценка.За да се премине към следващия етап на оценка, по всички критерии трябва да е получена положителна оценка „да“.

В случай, че по някой от критериите е получена отрицателна оценка „не“ ФК се отхвърля. Ако проектното предложение (всички дейности, включени в него) е/са недопустимо/и, то проектното предложение не се процедира за по-нататъшна оценка (не преминава).

# Финансова и техническа оценка на проектните предложения

Този етап включва финансова и техническа оценка на проектното предложение въз основа на критериите посочени в съответния раздел от критериите за подбор и оценка на проектни предложения. Проверката за наличие/съответствие с всеки критерии и под-критерии се определя с „да“ или „не“, като при отговор „да“ съответния критерий носи определени точки, които отговарят на тежестта на критерия в общата оценка. Максималният брой точки е 100. При отговор „не“ проектното предложение не получава точки по съответния критерий.

За оценка по критериите се изисква от бенефициента осигуряване на подробна информация, като изискванията към нея са посочени в Условията за кандидатстване по настоящата процедура и приложения към Формуляра за кандидатстване.

* 1. **Класиране на проектните предложения**

След етапите на проверката за административно съответствие, допустимост и оценка, проектните предложения ще бъдат класирани по низходящ ред, като на първо място ще бъдат класирани проектните предложения получили най-много точки.

За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин:

Проектните предложения ще бъдат класирани съобразно получения брой точки по критерий 1 „Местоположение на обекта“. В случай че проектните предложения имат равен брой точки по посочения критерии, същите ще бъдат класирани съобразно получения брой точки по критерии 2 „Комплексност на проектното предложение“. В случай че проектите имат равен брой точки на етап „Техническа и финансова оценка“ и равен брой точки по гореизброените раздели, проектните предложения ще се класират съобразно получения брой точки по следните критерии: „Цена на зарядeн център“. В случай че има равенство по всички гореизброени показатели, проектните предложения ще бъдат класирани по реда на подаването им в ИСУН. Проектни предложения, оценени с по-малко от **20 точки** няма да бъдат финансирани.

**Критериите, съгласно които ще се оценяват проектните предложения за тази процедура се следните:**

1. ***Местоположение на зарядния център:***
2. ***Комплексност на зарядния център***
3. ***Цена на заряден център***
4. ***Изпълнени мерки за допълнителни удобства***

Максималните и минималните точки за всеки един от критериите са представени в таблица 1.

Табл. 1 Критерии

|  |  |  |
| --- | --- | --- |
| Критерии за оценка | Минимална оценка | Максимална оценка |
| Местоположение на зарядния център | 20 | 30 |
| Комплексност на зарядния център | 1 | 20 |
| Цена на зарядния център | 0 | 40 |
| Изпълнени мерки за допълнителни удобства | 0 | 10 |

Максимален брой точки: 100 точки

Минимално допустима оценка за качество на проектните предложения: 21 точки

Предложенията, които преминат минимално допустимата оценка за качество на проектното предложение, ще бъдат

разгледани за финансиране - в рамките на наличния бюджет (т.е. до бюджетния таван).

по процедурата. Проектните предложения, получили точки под минимално допустима оценка за качество на проектните

предложения ще бъдат отхвърлени.

* 1. **Критерии за проверка за административно съответствие и допустимост**

**КРИТЕРИИ ЗА АДМИНИСТРАТИВНО СЪОТВЕТСТВИЕ**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **НП** | **Източник на информация** |
|  | Формулярът за кандидатстване (ФК) е подаден чрез ИСУН 2020 и е подписан с квалифициран електронен подпис (КЕП) от законния представител на кандидата или оправомощено за целите на подаването на проектното предложение лице. Представен е документ за оправомощаване на лицето, което подписва с КЕП от името на кандидата на документите за кандидатстване в ИСУН 2020 (в случай че е приложимо). |  |  |  | *ИСУН* |
|  | Формулярът за кандидатстване е попълнен коректно с цялата изискуема информация в съответствие с указанията в Насоките по процедурата. |  |  |  | *ИСУН* |
|  | Всички изискуеми приложения са прикачени към ФК в ИСУН 2020 и са представени в съответствие с указанията в Насоките по процедурата. |  |  |  | *ИСУН, раздел 21. Списък на документите, които се подават на етап кандидатстване от Насоките за кандидатстване* |
|  | Проектна документация, определяща местонахождението на обекта, вкл. схема за поставяне на зарядните станции (за всяко едно местоположение, следва да има отделна проектна документация) |  |  |  | *Приложения към ФК в ИСУН* |
|  | Изчислението на общия размер на разходите и на общия размер на допустимите разходи е аритметично вярно. Представени са доказателства за определяне на бюджета на проектното предложение. |  |  |  | *Съпътстващи документи към ФК- Финансов план; Приложения към ФК в ИСУН;*  *Оферти и/или извлечения от каталог на производител/ доставчик и/или проучване в интернет за всяка отделна инвестиция в активи – СМР, ДМА и ДНА с предложена цена от производителя/доставчик/строител.* |
|  | Финансовият план е основан на реалистична програма за физическо изпълнение, разработен е в детайли, кандидатът е предвидил приемливи източници за финансиране на недопустими разходи, както и собствено съфинансиране. Кандидатът е представил доказателства за осигурено собствено финансиране, за покриване на недопустимите разходи и собственото съфинансиране за изпълнение на проектното предложение. |  |  |  | *Съпътстващи документи към ФК – Финансов план, счетоводни финансови отчети на кандидата, и други доказателства от кандидата, че притежава финансови средства, чрез които ще осигури необходимото собствено съфинансиране на инвестицията, Банково извлечение или банков документ за отпуснат заем (ако е приложимо)* |
|  | Проектът няма да нанесе значителни вреди върху околната среда, съгласно критериите в Приложение № 16.1 и е в съответствие с приложимото законодателство по ОВОС. |  |  |  | *Съпътстващи документи към ФК Приложение № 16 - Въпросници за самооценка.* |
|  | Описанието на проектното предложение показва свързаност и съгласуваност на проекта с **приложимите хоризонтални принципи** за:   * равенство между половете, * недискриминация (основана на пол, расов или етнически произход, религия или вероизповедание, увреждане, възраст или сексуална ориентация); * достъпност (на всички етапи на програмиране и изпълнение); * устойчиво развитие (включващо: опазване на околната среда, ефективно използване на ресурсите, смекчаване измененията на климата и адаптация към него, устойчивост при бедствия, превенция и управление на риска от бедствия); * партньорство и многостепенно управление; * държавни помощи - съответният проект отговаря на условията за приложим режим на държавна помощ, разписан в Насоките за кандидатстване, съгласувани по реда на чл. 26, ал.3 от ЗУСЕФСУ; * обществени поръчки; * конкурентоспособност и др.   Инвестициите по проекта гарантират зачитане на основните права в съответствие с Хартата на основните права на Европейския съюз. |  |  |  | *Формуляр за кандидатстване, т. „Допълнителна информация необходима за оценка на проектното предложение“* |
| 9. | Кандидатът е представил доказателства относно статуса си на „микро-, малко или средно предприятие“ по смисъла на чл. 3 и чл. 4 от ЗМСП и Приложение I „Определение за МСП“ към Регламент (ЕС) № 651/2014 на Комисията или е представил декларация относно статуса си на голямо предприятие. |  |  |  | *Декларации от кандидата, служебна проверка* |

**КРИТЕРИИ ЗА ОЦЕНКА НА ДОПУСТИМОСТ НА КАНДИДАТА**

| **№** | **Критерий** | **ДА** | **НЕ** | **НП** | **Източник** |
| --- | --- | --- | --- | --- | --- |
| 1. | Кандидатът е търговец по смисъла на Търговския закон или Закона за кооперациите или е еквивалентно лице по смисъла на законодателството на държава-членка на Европейското икономическо пространство. |  |  |  | *Търговски регистър, регистър БУЛСТАТ или съответно посочена еквивалентна идентификационна информация и извадка от регистър на съдебен или административен орган от държавата-членка, в която търговецът е установен.* |
| 2 | Кандидатът по настоящата процедура е регистриран преди 31.12.2022г. и през последните две финансови години е развивал дейност (*не е подавал пред НСИ Декларация за предприятие с приходи и разходи под 500 лева или без дейност за съответната отчетна година*) |  |  |  | *Отчет за приходи и разходи, служебна проверка чрез НАП и НСИ* |
| 3. | Кандидатът няма публични задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на МТС и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социално-осигурителни вноски е повече от 1 на сто от сумата на годишния общ оборот за последната приключена финансова година или повече от 50 000 лв. |  |  |  | *Декларация при кандидатстване*  *Удостоверение за наличието или липсата на задължения от компетентния орган на съответната държава по регистрация на кандидата* |
| 4. | Кандидатът не попада, под което и да е от условията, изброени в общите критерии за недопустимост на кандидатите от Условията за кандидатстване по настоящата процедура, а именно:  (1) е обявен в несъстоятелност;  (2) е в производство по несъстоятелност или в процедура по ликвидация;  (3) е сключил извънсъдебно споразумение с кредиторите си по смисъла на чл. 740 от Търговския закон;  (4) е преустановили дейността си;  (5) се намира в подобно положение, произтичащо от сходна на горепосочените процедури, съгласно законодателството на държавата, в която са установени;  (6) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  (7) е сключили споразумение с други лица с цел нарушаване на конкуренцията, когато нарушението е установено с акт на компетентен орган;  (8) е изпаднал в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  Не е установено, че кандидатът:  1. е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;  2. не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.  Не е установено, че кандидатът или лицата, които представляват кандидата са правили опит да:  1. повлияят на вземането на решение от страна на МТС, свързано с отстраняването, подбора или възлагането, включително чрез предоставяне на невярна или заблуждаваща информация, или  2. получат информация, която може да им даде неоснователно предимство в процедурата за предоставяне на безвъзмездна финансова помощ.  3. е обект на конфликт на интереси по смисъла на член 61 от Регламент (ЕС, ЕВРАТОМ) № 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, включително и:  i) които и/или при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на глава VIII от Закона за противодействие на корупцията с ръководителя на Управляващия орган или със служители на ръководна длъжност в Управляващия орган;  ii) с които лице, на трудово или служебно правоотношение в Управляващия орган до една година от прекратяване на правоотношението е в трудов или друг договор за изпълнение на ръководни или контролни функции или в които такова лице е съдружник, притежава дялове или акции или е управител или член на орган на управление или контрол;  iii) ограниченията по т. ii се прилагат и за кандидатите, които са свързани с дружества, за които са налице обстоятелствата по предходната точка;  iv) е лице или се представлява от лице, което е на трудово или служебно правоотношение в Управляващия орган до една година от прекратяване на правоотношението;  v) конфликт на интереси е налице и когато лицето, предоставящо консултантски услуги на кандидата, попада в случаите по т. i – iv.  з) умишлено са представили невярна информация с оглед получаване на безвъзмездна помощ по настоящата процедура или не са представили изискваната информация.  Лицата, които представляват кандидата са осъждани с влязла в сила присъда за:  1. престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  2. престъпление, аналогично на тези по горната хипотеза, в друга държава членка или трета страна;  3. е налице неравнопоставеност в случаите по чл. 44, ал. 5 от Закона за обществени поръчки (ЗОП); |  |  |  | *Декларация, че кандидатът е запознат с условията за кандидатстване и условията за изпълнение;* |
| 5. | Кандидатът не е предприятие в затруднено положение и по отношение на него не е изпълнено нито едно от следните обстоятелства:  1. В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (което не е МСП, което съществува по-малко от три години), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС, а понятието „акционерен капитал" включва, когато е уместно, премии от акции.  2. В случай на събирателно дружество, командитно дружество или едноличен търговец или други лица по Приложение II към Директива 2013/34/ЕС (което не е МСП, което съществува по-малко от три години), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството", се разбира по-специално типовете дружества, посочени в приложение II към Директива 2013/34/ЕС.  3. Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори.  4. Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране. |  |  |  | *Декларация за държавни помощи (Приложение № 8);*  *Отчет за приходите и разходите и Счетоводен баланс; Търговски регистър* |
| 6. | Кандидатът отговаря на ограничението, предвидено в член 5л от Регламент (ЕС) 2024/1745 на Съвета от 24 юни 2024 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна |  |  |  | *Декларация от кандидата* |
| 7. | Кандидатът не е предприятие по смисъла на чл. 90 от Закона за енергетиката (Оператор на електроразпределителната мрежа) |  |  |  | *Декларация от кандидата и служебна справка* |

**КРИТЕРИИ ЗА ОЦЕНКА НА ДОПУСТИМОСТ НА ПРОЕКТА**

|  |  |  |  |  |  |
| --- | --- | --- | --- | --- | --- |
| **№** | **Критерий** | **ДА** | **НЕ** | **НП** | **Източник** |
| 1. | Продължителността на проекта, включващ всички етапи и дейности при изграждането на съответната инфраструктура не надхвърля срока за изпълнение на дейностите по ПТС през периода 2021-2027 г., но не по-късно от 31.12.2029г. |  |  |  | *Формуляр за кандидатстване, т. 1 „Основни данни“* |
| 2. | Дейностите по проекта се изпълняват само на територията на BG31 Северозападен, BG32 Северен централен, BG33 Североизточен, BG34 Югоизточен и BG42 Южен централен регион. |  |  |  | *Формуляр за кандидатстване, т. 1 „Основни данни“* |
| 3. | Информацията във ФК показва, че всички дейности по проекта **не са започнали** преди подаването на ФК до управляващия орган. |  |  |  | *Формуляр за кандидатстване, „Основни данни“* |
| 4. | Проектното предложение включва мерки за видимост, прозрачност и комуникация, съгласно Насоките по процедурата |  |  |  | *Приложение към Формуляра за кандидатстване* |
| 6. | Кандидатът е декларирал, че дейностите, финансирани по проекта, не се финансират/не са финансирани от друг проект/програма или друга финансова схема с източник националния бюджет, бюджета на ЕС или друга донорска програма и е извършена проверка за липса на двойно финансиране. |  |  |  | *Декларация за липса на двойно финансиране* |
| 7. | Проектът включва минимум една от следните допустими за подпомагане дейности:  1. Изграждане на публично достъпни зарядни центрове за **лекотоварни** електрически превозни средства по протежение на **основната** пътна Трансевропейска мрежа или на отстояние до 3 км от най-близкия изход от пътища от РПМ, които са част от основната TEN-T мрежа с изходна мощност от най-малко 600 kW и включващи поне две зарядни точки с индивидуална мощност от най-малко 150 kW;  2. Изграждане на публично достъпни зарядни центрове за **лекотоварни** електрически превозни средства по протежение на **широкообхватната** пътна Трансевропейска мрежа или на отстояние до 3 км от най-близкия изход от пътища от РПМ, които са част от широкообхватната TEN-T мрежа с изходна мощност от най-малко 300 kW и включващи поне една зарядна точка с индивидуална мощност от най-малко 150 kW;  3. Изграждане на публично достъпни зарядни центрове за **тежкотоварни** електрически превозни средства по протежение на **основната** пътна Трансевропейска транспортна мрежа или на отстояние до 3 км от най-близкия изход от пътища от РПМ, които са част от основната TEN-T мрежа, осигуряващи изходна мощност от най-малко 2 800kW и включващи поне две зарядни точки с индивидуална изходна мощност най-малко 350 kW;  4. Изграждане на публично достъпни зарядни центрове за **тежкотоварни** електрически превозни средства по протежение на **широкообхватната** пътна Трансевропейска транспортна мрежа или на отстояние до 3 км от най-близкия изход от пътища от РПМ, които са част от широкообхватната TEN-T мрежа, осигуряващи изходна мощност от най-малко 1 400kW и включващи поне една зарядна точка с индивидуална изходна мощност най-малко 350 kW. |  |  |  | *Формуляр за кандидатстване, „План за изпълнение/Дейности по проекта“* |
| 8. | Проектът отговаря на условията за приложим режим на **държавна помощ,** разписан в Насоките по процедурата, съгласувани по реда на чл. 26, ал.3 от ЗУСЕФСУ.  Насоките за кандидатстване са разработени и съобразени с условията и изискванията на Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014). |  |  |  | *Декларация за държавна помощ* |
| 10. | Проектът отговаря на условието, че изградената инфраструктура е публично достъпна. Изградената инфраструктура осигурява недискриминационен достъп на ползвателите, вкл. по отношение на тарифи, автентификация и методи за плащане, както и други условия за използване. |  |  |  | *ФК, Техническа спецификация и проектна документация* |
| 12. | Дейностите по проекта не са пряко засегнати от мотивирано становище на Комисията по отношение на **нарушение по член 258 от ДФЕС**, което излага на риск законосъобразността и правилността на разходите или качеството на изпълнение на проекта. |  |  |  | [*https://ec.europa.eu/atwork/applying-eu-law/infringements-proceedings/infringement\_decisions/*](https://ec.europa.eu/atwork/applying-eu-law/infringements-proceedings/infringement_decisions/) |
| 13. | Инфраструктурата, която е предмет на проектното предложение е разположена:  - извън границите на населените места, и  - на РПМ която е част от основната или широкообхватната TEN-T мрежа или до 3 км. от изходите при кръстовища, възли, отбивки и т.н. на пътищата от РПМ, част от основната и/или широкообхватната TEN-T  Двете условия са кумулативни.[[1]](#footnote-1) |  |  |  | ФК и приложената към него проектна документация, определяща местонахождението на обекта |
| 14. | Номиналният производствен капацитет на инсталацията за производство на електроенергия от възобновяеми източници на място, която е планирана за изграждане или вече е изградена **не надхвърля** максималната обявена изходна мощност на инфраструктурата за зареждане. *(ако е приложимо)* |  |  |  | ФК, Техническа спецификация и проектна документация |
| 15. | В планираните за изграждане зарядни центрове всички зарядни точки са с мощност по-голяма от 22kW |  |  |  | ФК, Техническа спецификация и проектна документация |

* 1. **Критерии за техническа и финансова оценка -** *Ако проектното предложение включва изграждането на повече от един заряден център,*

*за оценка на цялото проектно предложение ще бъде взета осреднената оценка от всички зарядни центрове по всички критерии.*

|  |  |  |  |
| --- | --- | --- | --- |
| N | Критерий | Макс. Брой точки | Източник на проверка |
| 1. | **Местоположение на обекта[[2]](#footnote-2) (заряден център)** | **30** | *Формуляр за кандидатстване, т. 1 „Основни данни“ и*  *„Допълнителна информация необходима за оценка на проектното предложение“* |
|  | **Регион** |  |  |
| 1.1. | Зарядният център е разположен в Северозападен или Северен централен или Североизточен регион | 15 |  |
| 1.2. | Зарядният център е разположен в Югоизточен или Южен централен регион | 10 |  |
|  | **TEN-Т мрежа** |  |  |
| 1.3. | Зарядният център е разположен на **основната** TEN-Т мрежа или **до 3 км** от най-близкия изход от пътища от РПМ, които са част **от основната TEN-Т мрежа**. | 15 |  |
| 1.4. | Зарядният център е разположен на **широкообхватната** TEN-Т мрежа или **до 3 км** от най-близкия изход от пътища от РПМ, които са част **от широкообхватната TEN-Т мрежа** . | 10 |  |
| 2. | **Комплексност на зарядния център** | **20** | *Формуляра за кандидатстване в цялост, Документи към ФК* |
|  | *Заряден център на* ***основната*** *TEN-T мрежа или на отстояние до 3 км от най-близкия изход от пътища от РПМ, които са част от* ***основната*** *TEN-T мрежа* |  |  |
| 2.1. | Проектното предложение предвижда изграждането на заряден център, включващ **повече от** **четири** зарядни точки с индивидуална мощност най-малко 150 kW за леки коли или 350 kW за тежкотоварни автомобили за **основната** TEN-T мрежа или на отстояние до 3 км от най-близкия изход от пътища от РПМ, които са част от **основната** TEN-T мрежа. | 10 |  |
| 2.2. | Проектното предложение предвижда изграждането на заряден център, включващ **четири** зарядни точки с индивидуална мощност най-малко 150 kW за леки коли или 350 kW за тежкотоварни автомобили за **основната** TEN-T мрежа или на отстояние до 3 км от най-близкия изход от пътища от РПМ, които са част от основната TEN-T мрежа. | 8 |  |
| 2.3. | Проектното предложение предвижда изграждането на заряден център, включващ **три** зарядни точки с индивидуална мощност най-малко 150 kW за леки коли или 350 kW за тежкотоварни автомобили за **основната** TEN-T мрежа или на отстояние до 3 км от най-близкия изход от пътища от РПМ, които са част от основната TEN-T мрежа. | 5 |  |
| 2.4. | Проектното предложение предвижда изграждането на заряден център, включващ **две** зарядни точки с индивидуална мощност най-малко 150 kW за леки коли или 350 kW за тежкотоварни автомобили за **основната** TEN-T мрежа или на отстояние до 3 км от най-близкия изход от пътища от РПМ, които са част от основната TEN-T мрежа. | 1 |  |
|  | *Заряден център на* ***широкообхватната*** *TEN-T мрежа или на отстояние до 3 км от най-близкия изход от пътища от РПМ, които са част от* ***широкообхватната*** *TEN-T мрежа* |  |  |
| 2.5. | Проектното предложение предвижда изграждането на заряден център, включващ **повече от** **три** зарядни точки с индивидуална мощност най-малко 150 kW за леки коли или 350 kW за тежкотоварни автомобили за **широкообхватната** TEN-T мрежа или на отстояние до 3 км от най-близкия изход от пътища от РПМ, които са част от широкообхватната TEN-T мрежа. | 7 |  |
| 2.6. | Проектното предложение предвижда изграждането на заряден център, включващ **три** зарядни точки с индивидуална мощност най-малко 150 kW за леки коли или 350 kW за тежкотоварни автомобили за **широкообхватната** TEN-T мрежа или на отстояние до 3 км от най-близкия изход от пътища от РПМ, които са част от широкообхватната TEN-T мрежа.. | 5 |  |
| 2.7. | Проектното предложение предвижда изграждането на заряден център, включващ **две** зарядни точки с индивидуална мощност най-малко 150 kW за леки коли или 350 kW за тежкотоварни автомобили за **широкообхватната** TEN-T мрежа или на отстояние до 3 км от най-близкия изход от пътища от РПМ, които са част от широкообхватната TEN-T мрежа.. | 3 |  |
| 2.8. | Проектното предложение предвижда изграждането на заряден център, включващ **една** зарядна точка с индивидуална мощност най-малко 150 kW за леки коли или 350 kW за тежкотоварни автомобили за **широкообхватната** TEN-T мрежа или на отстояние до 3 км от най-близкия изход от пътища от РПМ, които са част от широкообхватната TEN-T мрежа.. | 1 |  |
| 2.9. | Проектното предложение включва изграждане на източник на възобновяема енергия за съответния заряден център. | 4 |  |
| 2.10 | Проектното предложение включва изграждане на единици за съхранение на електроенергия за съответния заряден център. | 6 |  |
| **3.** | **Цена на зарядeн център (цената се формира като сума от допустимите разходи (БФП) за инфраструктурата, както е посочена в проектното предложение)** | **40** | *Приложение № 12 „Образец на финансов план“, лист „Изчисляване на интензитет на БФП“ за съответната категория предприятие, колона 1, ред „Общо“* |
|  | | | |
| **4.** | **Изпълнени мерки за допълнителни удобства** (напр.:   * Обслужващи съоръжения (тоалетни, съблекални, душове) * Заведения и/или автомати за храна и напитки * Помещения за изчакване, зони за отдих * Видеонаблюдение и/или охрана * Други съоръжения, допринасящи за удобството на зареждащите (семеен кът и други) * Покривно покритие над зарядната инфраструктура и/или други подходящи мерки) | **10** | *ИСУН 2020*  *Формуляр за кандидатстване, „Допълнителна информация необходима за оценка на проектното предложение“, План на местоположението* |
| 4.1 | Изпълнени са повече от 3 мерки | 10 |  |
| 4.2 | Изпълнени са 3 мерки | 9 |  |
| 4.3 | Изпълнени са 2 мерки | 6 |  |
| 4.4 | Изпълнена е 1 мярка | 3 |  |
| 4.5 | Не са изпълнени мерки за допълнителни удобства | 0 |  |

За постигане на достатъчна прецизност и ефективност при оценяване на кандидатите по процедурата при изчисляване на стойностите и

показателите по критериите на етап техническа и финансова оценка закръглението ще се извършва до втория знак след десетичната запетая.

По отношение на определяне на втория знак след десетичната запетая ще се прилага математическото правило за закръгление,

като в случай че третият знак на получената стойност е ≥ 5, вторият знак ще се закръглява към по-голямата от него цифра.

1. В случай че едно от посочените в т. 13 условия не е изпълнено, проектното предложение не отговаря на условието за местоположение и ще бъде отхвърлено. [↑](#footnote-ref-1)
2. Регионалното деление е съгласно Класификацията на административните единици - NUTS. [↑](#footnote-ref-2)