

**Утвърждавам:**



**Мартин Георгиев**

*Ръководител на Управляващия орган на*

*Програма „Транспортна свързаност” 2021-2027 г. и*

*директор на дирекция „Координация на програми и проекти“ в*

*Министерството на транспорта и съобщенията*

**НАСОКИ**

**по**

приоритет 3 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ на Програма „Транспортна свързаност” 2021-2027 г. за:

Процедура № BG16FFPR001-**3.004** **„Зарядна инфраструктура за електрически превозни средства по пътищата – втора процедура“**

|  |  |  |
| --- | --- | --- |
| *\\MTITC-FP03\OPTransport\groups\Monitoring of OPT projects\.IPTP.ИПТП\PTS 2021-2027_OFFICIAL LOGA\PTS_BG\EU Logo_BG.png* | **Дирекция „Координация на програми и проекти”**  **Управляващия орган на Програма „Транспортна свързаност” 2021-2027 г.**  Версия 1.0 от ноември 2025 г. | [www.eufunds.bg](http://www.eufunds.bg) |

|  |  |  |  |
| --- | --- | --- | --- |
| История на промените | | | |
| версия | Дата на одобрение | Промяна | стр. |
| 1.0 | ноември 2025 г. | Първоначален документ |  |

**УСЛОВИЯ ЗА КАНДИДАТСТВАНЕ**

за предоставяне на безвъзмездна финансова помощ

по Процедура № BG16FFPR001-3.004 **„Зарядна инфраструктура за електрически превозни средства** **по пътищата – втора процедура“**

по приоритет 3на Програма „Транспортна свързаност” 2021-2027 г.

|  |  |  |
| --- | --- | --- |
| *\\MTITC-FP03\OPTransport\groups\Monitoring of OPT projects\.IPTP.ИПТП\PTS 2021-2027_OFFICIAL LOGA\PTS_BG\EU Logo_BG.png* | **Дирекция „Координация на програми и проекти”**  **Управляващия орган на Програма „Транспортна свързаност” 2021-2027 г.**  Версия 1.0 от ноември 2025 г. | [www.eufunds.bg](http://www.eufunds.bg) |

**Съдържание**

[1. Наименование на програмата: 6](#_Toc213407941)

[2. Наименование на приоритета: 6](#_Toc213407942)

[3. Наименование на процедурите: 6](#_Toc213407943)

[4. Измерения по кодове: 6](#_Toc213407944)

[5. Териториален обхват: 7](#_Toc213407945)

[6. Цели на предоставяната безвъзмездна финансова помощ по процедурата и очаквани резултати: 7](#_Toc213407946)

[7. Индикатори: 10](#_Toc213407947)

[**8. Общ размер на безвъзмездната финансова помощ по процедурата и разпределение по региони:** 11](#_Toc213407948)

[9. Минимален (ако е приложимо) и максимален размер на безвъзмездната финансова помощ за конкретно проектно предложение: 12](#_Toc213407949)

[10. Процент на съфинансиране: 13](#_Toc213407950)

[11. Допустими кандидати: 13](#_Toc213407951)

[12. Допустими партньори (ако е приложимо): 18](#_Toc213407952)

[13. Дейности, допустими за финансиране: 18](#_Toc213407953)

[14. Категории разходи, допустими за финансиране: 23](#_Toc213407954)

[14.1. Условия за допустимост на разходите 24](#_Toc213407955)

[14.2. Допустими разходи 25](#_Toc213407956)

[14.3. Недопустими разходи 29](#_Toc213407957)

[15. Допустими целеви групи (ако е приложимо): 31](#_Toc213407958)

[16. Приложим режим на държавни помощи : 31](#_Toc213407959)

[17. Хоризонтални политики: 32](#_Toc213407960)

[18. Продължителност на процедурите: 33](#_Toc213407961)

[19. Начин на подаване на проектните предложения 34](#_Toc213407962)

[19.1 Подготовка на формуляр за кандидатстване 34](#_Toc213407963)

[19.2 Изисквания за попълване на ФК на проектните предложения: 34](#_Toc213407964)

[19.3. Минимални изисквания за видимост, прозрачност и комуникация 41](#_Toc213407965)

[20. Ред за оценяване на проектните предложения: 42](#_Toc213407966)

[20.1 Критерии и методика за оценка на проектните предложения: 47](#_Toc213407967)

[20.2 Служебни проверки в хода на оценката 48](#_Toc213407968)

[20.3 Процедура за уведомяване на кандидатите и сключване на административен договор за предоставяне на безвъзмездна финансова помощ 50](#_Toc213407969)

[20.4 Решение за отказ за предоставяне на безвъзмездна финансова помощ 51](#_Toc213407970)

[21. Списък на документите, които се подават на етап кандидатстване: 52](#_Toc213407971)

[22. Краен срок за подаване на проектните предложения: 58](#_Toc213407972)

[23. Адрес за подаване на проектните предложения/концепциите за проектни предложения: 58](#_Toc213407973)

[24. Допълнителна информация 58](#_Toc213407974)

[25. Приложения към Условията за кандидатстване 58](#_Toc213407975)

## 1. Наименование на програмата:

Програма „Транспортна свързаност“ 2021-2027 (ПТС)

С Решение № 712 от 6 октомври 2020 година за *определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд+, Кохезионния фонд, Европейския фонд за морско дело, рибарство и аквакултури, фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „Вътрешна сигурност”, Фонд „Убежище и миграция“ и Инструмента за финансово подпомагане на управлението на границите и за визите като част от Фонда за интегрирано управление на границите за програмен период 2021-2027 г., и програмите за сътрудничество, в които република България участва за програмен период 2021–2027 г.* Министерския съвет определи дирекция „Координация на програми и проекти” на Министерството на транспорта и съобщенията за **Управляващ орган на Програма „Транспортна свързаност” 2021-2027 г.**

## 2. Наименование на приоритета:

|  |  |  |
| --- | --- | --- |
| **Номер и наименование на приоритета по ПТС** | **Специфична цел** | **Бенефициенти по ПТС** |
| **Приоритет 3** „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ | * RSO3.1 „Развитие на устойчива на изменението на климата, интелигентна, сигурна, стабилна и интермодална TEN-T“ | Търговци по смисъла на Търговския закон или Закона за кооперациите или са еквивалентни лица по смисъла на законодателството на държава-членка на Европейското икономическо пространство и сдружения между тях |

## 3. Наименование на процедурите:

Процедура № BG16FFPR001-3.004 „Зарядна инфраструктура за електрически превозни средства по пътищата – втора процедура“

## 4. Измерения по кодове:

|  |  |
| --- | --- |
| **Код** | **Категория региони** |
| Област на интервенция ЕФСУ | 086 Инфраструктура за алтернативни горива |
| Форма на финансиране ЕФСУ | 001 - Безвъзмездни средства |
| Териториален механизъм ЕФСУ | 033 - Без териториална насоченост (Други подходи) |
| Равенство между половете ЕФСУ | 003 - Неутралност по отношение на пола |

**Измерение 2 - Форма на финансиране, Измерение 3 — Териториален механизъм за изпълнение и териториална насоченост, Измерение 7 — Равенство между половете във връзка с ЕФРР**

|  |  |  |  |  |  |
| --- | --- | --- | --- | --- | --- |
| **Приоритет и СЦ** | **Измерение 2-** **Форма на финансиране** | **Измерение 3 — Териториален механизъм за изпълнение и териториална насоченост** | **Измерение 7 — Равенство между половете във връзка с ЕСФ+\*, ЕФРР, КФ и ФСП** | **Фонд** | **Сума** |
| **3 -**RSO3.1 | **01.** Безвъзмездни средства | **33.** Други подходи — Без целеви територии | **03.** Полово неутрално | ЕФРР+НФ | **10 012 303,45 евро** |

## 5. Териториален обхват:

Дейностите по настоящата процедура следва да бъдат изпълнени в следните региони:

* за финансиране от ЕФРР: BG31 Северозападен (Severozapaden), BG32 Северен централен (Severen tsentralen), BG33 Североизточен (Severoiztochen), BG34 Югоизточен (Yugoiztochen) и BG42 Южен централен (Yuzhen tsentralen)

**ВАЖНО!: Изискването е за допустимостта на инвестициите и се отнася до местонахождението на зарядния център – обект на интервенция, (т.е. да е на територията на посочените допустими региони), а не до седалището и адреса на управление на кандидата**.

**ВАЖНО!: Съгласно допустимостта на разходите по ЕФРР не са допустими проектни инвестиции в Югозападен регион (BG41).**

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата**: Предоставяне на подкрепа на **търговци по смисъла на Търговския закон или Закона за кооперациите или са еквивалентни лица по смисъла на законодателството на държава-членка на Европейското икономическо пространство, както и на сдружения между тях,** за изграждането на публично достъпна, надеждна и лесна за използване инфраструктурна мрежа за алтернативни горива – електроенергия за презареждане по пътната мрежа на трансевропейската транспортна мрежа (TEN-T).

Тенденциите за развитие на транспортния сектор, очертани в стратегическите документи на европейско и национално ниво, целят повишаване на неговата конкурентоспособност чрез по-ефективно използване на ресурсите на енергията. Един от ключовите приоритети на националната и европейските политики в областта на транспорта, енергетиката и климата е по-широкото производство, разгръщането и използването на устойчиви алтернативни горива.

Изграждането на гъста, широкообхватна, надеждна и лесна за използване инфраструктурна мрежа за алтернативни горива за всички видове транспорт е важен елемент за постигане на климатична неутралност и нулево замърсяване в съответствие с европейската зелена сделка и пакета „Подготвени за цел 55“. Ускоряването на изграждането на зарядна инфраструктура за електрически лекотоварни и тежкотоварни превозни средства ще доближи България към европейските дългосрочни цели за намаляване на емисиите парникови газове и намаляване на замърсяването на въздуха.

Съгласно **Регламент (ЕС) 1804/2023** на Европейския парламент и на Съвета от 13 септември 2023 г. за разгръщането на инфраструктура за алтернативни горива и за отмяна на Директива 2014/94/ЕСе необходимо да се гарантира минимално покритие с публично достъпните зарядни точки, предназначени за лекотоварни и тежкотоварни превозни средства по пътната мрежа на територията на страната по основната и широкообхватната TEN-T мрежа във всяка посока на движение. Регламентът определя специфични изисквания и стандарти за разгръщането на публично достъпна зарядна инфраструктура, основното от които е нивото на насищане на Трансевропейската транспорта мрежа.

Предвидената подкрепа за насърчаване на изграждането на зарядни станции по ПТС допринася за реализацията на Зелената сделка, както и на Стратегията за устойчива и интелигентна мобилност на ЕК, която предвижда транспортния сектор да намали значително своите емисии и да стане по-устойчив, както и екологичната мобилност да бъде новия метод за растеж на транспортния сектор. **Предвидените инвестиции насърчават употребата на екологосъобразни видове транспорт и алтернативни горива, подобряват качеството на пътната инфраструктура и допринасят за намаляване на вредното въздействие върху околната среда на транспорта**.

Идентифицирани са следните цели на политиката (ЦП), за реализацията на които ПТС ще допринесе:

- ЦП 3„По-добре свързана Европа чрез подобряване на мобилността“ със специфична цел: „Развитие на устойчива на изменението на климата, интелигентна, сигурна, стабилна и интермодална TEN-T“.

- ЦП 2 „По-зелена, нисковъглеродна и устойчива Европа с икономика в преход към нулеви нетни въглеродни емисии чрез насърчаване на чист и справедлив енергиен преход, зелени и сини инвестиции, кръгова икономика, смекчаване на последиците от изменението на климата и адаптиране към него, превенция и управление на риска и устойчива градска мобилност“ със специфична цел: „Насърчаване на устойчива мултимодална градска мобилност като част от прехода към икономика с нулеви нетни въглеродни емисии“.

По ЦП 3 по програмата e формулиран приоритет 3 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“;

ПТС ще допринесе и за постигане на стратегическите цели на националната транспортна политика, дефинирани в „Интегрирана транспортна стратегия в периода до 2030 г.”, а именно „Повишаване на ефективността и конкурентоспособността на транспортния сектор“, „Подобряване на транспортната свързаност и достъпност“ и „Ограничаване на отрицателните ефекти от развитие на транспортния сектор“.

Посредством приоритет 3 ще се осигури още развитието на **интелигентни транспортни системи и внедряването на иновативни решения за стабилна, интелигентна, сигурна и интермодална TEN-T**, в съответствие с целите на националната транспортна политика, Стратегията за устойчива и интелигентна мобилност на ЕС и препоръките на Европейския семестър.

С оглед на поставените изисквания и с цел подобряване на качеството на атмосферния въздух е необходимо да се създадат условия за подмяна на остарелия автомобилен парк, преобладаваща част от който са старите дизелови автомобили. Предвидените инвестиции по ПТС за изграждане на зарядни станции по TEN-T ще допълнят интервенциите по програмата за околна среда и регионалната програма. Също така те ще подпомогнат изпълнението на предвидените инвестиции по ПВУ и ПРР, за подмяна на високоемисионните автомобили с електрически и ще допринесат за намаляване на замърсяването от транспортния сектор.

Реализацията на проектите ще допринесе за насърчаване на енергийната ефективност посредством използването на алтернативни горива, за намаляване на емисиите на парниковите газове, опазването на околната среда и климата и намаляване на отрицателните вторични ефекти от транспорта.

**Изпълнението на ПТС ще има конкретен принос по политиката за изменение на климата основно чрез създаването на необходимите предпоставки за употребата на алтернативни горива в транспорта.**

Предвидените инвестиции допринасят за постигане на **устойчиво развита транспортна система и създават необходимите предпоставки за подобряване на мобилността на хора и стоки**, което ще насърчи развитието на вътрешния пазар и конкурентоспособността на Общността, териториалното, икономическо и социално сближаване и опазването на околната среда.

Средствата от ЕФРР по ПТС и националното съ-финансиране, отпускани под формата на безвъзмездна финансова помощ, ще подпомогнат действията на ЕС за постигането на цел „Инвестиции за растеж и работни места в държавите членки и в регионите“.

## 7. Индикатори:

**Общо по Приоритет 3** „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ по ПТС във версия 2.0 на ПТС:

|  |  |  |  |  |  |  |
| --- | --- | --- | --- | --- | --- | --- |
| **№** | **Показател за крайния продукт** | **Мерна единица** | **Междинна цел**  **(2024 г.)** | **Целева стойност (2029 г.)** | **Фонд** | **Категория региони** |
| RCO59 | Инфраструктура за алтернативни горива /пунктове за зареждане/ | станции за зареждане с електроенергия | 4,00 | 164,00 | ЕФРР | По-слабо развити региони |
| **№** | **Показател за резултатите** | **Мерна единица** | **Базова стойност** | **Целева стойност (2029 г.)** | **Фонд** | **Категория регион** |
| 15 | Брой ползватели на година на новоизградените пунктове за зареждане по РПМ | Брой | 0,00 | 4 203,00 | ЕФРР | По-слабо развити региони |

Индикаторите по процедурата са предварително зададени от УО на ПТС в Информационната система за управление и наблюдение на средствата от Европейските фондове при споделено управление (ИСУН). Кандидатът следва да включи в проектното си предложение и да присъедини задължителните индикатори към проекта в раздел „Индикатори“ от Формуляра за кандидатстване (ФК) съгласно указанията по-долу:

**Всяко проектно предложение, подадено по настоящата процедура следва да включва следните задължителните индикатори:**

|  |  |  |  |  |  |  |
| --- | --- | --- | --- | --- | --- | --- |
| **№** | **Показател за крайния продукт** | **Мерна единица** | Базова стойност | Целева стойност | Фонд | Категория регион |
| 1 | Издадени разрешения за ползване и/или удостоверения за въвеждане в експлоатация | бр. | 0 |  | ЕФРР | По-слабо развити региони |
| 2 | Изпълнени мерки за видимост, прозрачност и комуникация | бр. | 0 |  | ЕФРР | По-слабо развити региони |
| 3 | Изградени зарядни центрове | бр. | 0 |  | ЕФРР | По-слабо развити региони |
| 4. | Изградени зарядни станции | бр. | 0 |  | ЕФРР | По-слабо развити региони |

Базовата стойност на посочените по-горе индикатори следва да се заложи „0“.

Целевата стойност се изчислява, съгласно резултата, който следва да се постигне в резултат на изпълнението на проекта. В поле „Източник на информация“ за отчитане на индикаторите се посочват конкретни документи, които ще послужат за доказване на изпълнението на съответния индикатор и се предоставя информация относно определянето на целевата стойност.

**ВАЖНО! Индикаторите, включени в проектното предложение, трябва да бъдат количествено определени, с положителна целева стойност, различна от „0”.**

Следва да се има предвид, че когато на етапа на изпълнение на одобрените ПП, се констатира разминаване в отчетените на окончателно плащане по конкретна дейност и реално постигнатите стойности на индикаторите, Управляващият орган налага финансови корекции по реда на ЗУСЕФСУ.

**8. Общ размер на безвъзмездната финансова помощ по процедурата и разпределение по региони:**

|  |  |  |  |
| --- | --- | --- | --- |
| **Категория регион** | **Общ размер на безвъзмездната финансова помощ** | **Средства от Европейския фонд за регионално развитие** | **Национално съфинансиране** |
| **По-слабо развити региони (регион тип А)[[1]](#footnote-1)** | 10 012 303,45 евро | 8 510 457,93 евро | 1 501 845,52 евро |

БФП не се предоставя за финансиране на разходи, които вече са финансирани със средства от ЕФСУ или чрез други инструменти на Европейския съюз в съответствие с чл. 63, параграф 9 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика , както и с други публични средства, различни от тези на кандидата. Във връзка с това условие, при подаване на проектно предложение, кандидатът следва да попълни в Информационната система за управление и наблюдение на средствата от ЕФСУ (ИСУН) Е-Декларация, че предвидените дейности не са финансирани от друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма - Декларация за съответствие с изискванията на процедурата (Приложение № 2).

## Минимален (ако е приложимо) и максимален размер на безвъзмездната финансова помощ за конкретно проектно предложение:

По настоящата процедура чрез предоставяне на безвъзмездна финансова помощ в рамките на схема за помощ съгласно параграф 6 на чл. 36а на Регламент 651/2014 няма изискване за **минимален размер** на безвъзмездната финансова помощ, който да бъде заявен.

Максималният размер на безвъзмездната финансова помощ по всеки всяко индивидуално проектно предложение **не може да надвишава 256 000,00 евро** и е в съответствие с ограничението, предвидено в чл. 36а, т. 7 от Регламент № 651/2014 на Комисията, че помощта, предоставена на което и да било предприятие, не нахвърля 40 % от общия бюджет на съответната схема.

В случай че стойността на заявената безвъзмездна финансова помощ, посочена в раздел „Бюджет” от Формуляра за кандидатстване, надвишава посочения максимално допустим размер от **256 000,00 евро**, Оценителната комисия ще коригира служебно бюджета до максимално допустимата стойност и разликата ще бъде прехвърлена в собственото участие на кандидата.

В рамките на посочения максимален размер на безвъзмездната финансова помощ по индивидуалните проекти са налице и допълнителни ограничения, произтичащи от приложимия за процедурата режим на „държавна помощ” в съответствие с Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора, описани в т. 16, по-долу.

## Процент на съфинансиране:

Интензитетът (процентът) на безвъзмездната финансова помощ (БФП) по настоящата процедура се определя, съгласно приложимия режим на държавни помощи към съответния кандидат, а именно параграф 6 на чл. 36а[[2]](#footnote-2) от Регламент 651/2014 (ОРГО), съгласно който:

|  |  |
| --- | --- |
| Вид МСП | Интензитет: % от допустимите разходи по проекта за инвестиции в Регион тип А (Допустим регион на инвестициите) |
| Микро и Малки предприятия | 50% + 15% |
| Средни предприятия | 40% + 15% |
| Големи предприятия | 20% + 15% |

В случай на установено надвишаване на интензитета на помощта, оценителната комисия ще коригира служебно бюджета на проекта до максимално допустимия интензитет за категорията на предприятието-кандидат и разликата ще бъде прехвърлена в собственото участие на кандидата.

За да се изчисли интензитетът на помощта, всички данни се представят в брутно изражение - преди приспадането на данъци и други такси. Помощите, които се предоставят на няколко части (т.е. когато кандидатът предвижда да ползва авансово и/или междинно/и плащане/ия), се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта. Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 7, ал. 3 от Регламент на Комисията (ЕС) № 651/2014. Интензитетът на безвъзмездната финансова помощ се изчислява чрез определяне на сконтираната стойност на помощта, изразена като процент от сконтираната стойност на допустимите разходи.

При окончателно плащане УО извършва проверка дали сконтираната стойност на безвъзмездната помощ към сконтираната стойност на допустимите разходи е в рамките на допустимия интензитет при прилагане на следната формула: PV = FV/(1+i)t , където PV е сконтирана стойност, FV е реална стойност, i е лихвеният процент, а t – периода на изпълнение в години.

## 11. Допустими кандидати:

I. По процедурата могат да кандидатстват търговци по смисъла на Търговския закон или Закона за кооперациите или да са еквивалентни лица по смисъла на законодателството на държава-членка на Европейското икономическо пространство, както и сдружения между тях.

Клонове на юридически лица, регистрирани в България, не могат да участват в процедурата чрез подбор на проектни предложения поради липсата на самостоятелна правосубектност.

**ВАЖНО:** В рамките на настоящата процедура кандидатите могат да подадат само едно проектно предложение при съобразяване на изискванията по т. 9 и т. 10 от настоящите Условия за кандидатстване. В случай че един кандидат е подал повече от едно заявление в рамките на допустимия за кандидатстване срок, се разглежда само последното постъпило заявление.

Едно предприятие-кандидат не може да подаде едновременно заявление като самостоятелен кандидат и като участник в сдружение.

С конкретен кандидат може да бъде сключен само един административен договор за предоставяне на безвъзмездна финансова помощ.

ВАЖНО: Един кандидат, заедно с всички предприятия, с които се намира в отношение на „свързаност“ или „партньорство“, има право да подаде едно проектно предложение по процедурата! Не е допустимо кандидатстване на повече от едно от свързаните предприятия по смисъла и при условията на приложение 1 към Регламента (ес) № 651/2014!

В случай че по настоящата процедура бъдат подадени проектни предложения от няколко свързани предприятия, административен договор за предоставяне на безвъзмездна финансова помощ може да бъде сключен само с едно от тези предприятия. При установено наличие на посоченото обстоятелство, ще бъде издадено **Решение за отказ за предоставяне** на безвъзмездна финансова помощ на всяко проектно предложение от списъка с одобрени за финансиране проектни предложения, класирано след първото такова, което също е включено в списъка с одобрени за финансиране проектни предложения/списъка с резервни проектни предложения.

Проверката за свързаност на всички кандидати ще се извършва съгласно определенията за свързаност по чл. 4, ал. 5-8 от Закона за малките и средните предприятия (ЗМСП)[[3]](#footnote-3).

II. Да са регистрирани не по-късно от 31.12.2022 г. и през последните три финансови години са развивали дейност (*не е подавана пред НСИ Декларация за предприятие с приходи и разходи под 500 лева или без дейност за съответната отчетна година*).

III. Да разполагат с необходимия административен, финансов и оперативен капацитет, който да гарантира успешното изпълнение на дейностите, заложени в съответните проекти.

Кандидатите трябва да демонстрира, че разполагат с достатъчни средства за финансиране на изграждането на подпомаганата зарядна инфраструктура. Кандидатите следва да представят **задължително** подробна информация в раздел Допълнителна информация към ФК *(поле: капацитет на структурата, отговаряща за изпълнението на проекта …)* за финансовия си капацитет, т.е. наличието на финансов ресурс в размер на общата стойност на подаденото проектно предложение по процедурата (собствен, заемни средства или друго), позволяващ кандидатът да изпълни предложените дейности.

IV. Съгласно чл. 25, ал. 2 от Закона за управление на средствата от европейските фондове при споделено управление (ЗУСЕФСУ) в процедура за подбор на проектни предложения не може да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно Закона за обществените поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от ПМС № 23/2023 г., чрез Декларацията при кандидатстване (Приложение 2).

Потенциалните кандидати не могат да участват в процедурата за подбор на проектни предложения и да получат безвъзмездна финансова помощ, в случай че:

1. са обявени в несъстоятелност;
2. са в производство по несъстоятелност;
3. са в процедура по ликвидация;
4. са сключили извънсъдебно споразумение с кредиторите си по смисъла на чл. 740 от Търговския закон;
5. са преустановили дейността си;
6. а в случай че кандидатът е чуждестранно лице се намира в подобно положение, произтичащо от сходна на горепосочените процедури, съгласно законодателството на държавата, в която са установени;
7. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;
8. са лишени от правото да упражняват определена професия или дейност съгласно законодателството на държавата, в която е извършено деянието;
9. са сключили споразумение с други лица с цел нарушаване на конкуренцията, когато нарушението е установено с акт на компетентен орган;
10. е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
11. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на МТС и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социално-осигурителни вноски е повече от посочената в ал. 5 на чл. 54 от ЗОП;
12. са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;
13. са предприятия в затруднено положение[[4]](#footnote-4) съгласно чл. 2, пар. 18 от Регламент (ЕС) № 651/2014. За доказване на това обстоятелство кандидатите представят декларация, заверена от независим одитор;
14. лицата, които представляват кандидата са правили опит да:
15. повлияят на вземането на решение от страна на МТС, свързано с отстраняването, подбора или възлагането, включително чрез предоставяне на невярна или заблуждаваща информация, или
16. получат информация, която може да им даде неоснователно предимство в схемата за предоставяне на безвъзмездна финансова помощ.
17. лицата, които представляват кандидата са осъдени с влязла в сила присъда за:
18. престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
19. престъпление, аналогично на тези по горната хипотеза, в друга държава членка или трета страна;
20. за лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;
21. е налице неравнопоставеност в случаите по чл. 44, ал. 5 от Закона за обществени поръчки (ЗОП);
22. е установено, че:
23. са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;
24. не са предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

**ВАЖНО:** Съответствието с посочените в т. III) обстоятелства, при кандидатстване се декларира от кандидатите в Декларацията при кандидатстване (Приложение 2), и се проверява в хода на процедурата по оценка на проектните предложения чрез извършване на съответните служебни и документални проверки.

V. Не могат да участват в схемата и да получат безвъзмездна финансова помощ кандидати по смисъла на чл. 90 от Закона за енергетиката (Оператор на електроразпределителната мрежа).

VI. Не могат да участват в схемата и да получат безвъзмездна финансова помощ кандидати, за които са установени задължения, произтичащи от неизпълнение на договор за предоставяне на финансови средства по друга процедура за финансиране по ОПТТИ 2014-2020 и ПТС 2021-2027. Проверката се извършва служебно в ИСУН2020 по отношение на кандидата.

VII. Недопустими са кандидати, които попадат в обхвата на чл. 5л от Регламент (ЕС) 2024/1745 на Съвета от 24 юни 2024 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна.

**ВАЖНО: Критериите за недопустимост, се прилагат кумулативно с критериите за допустимост по настоящата процедура.**

Преди сключване на АДБФП може да бъде извършвана документална проверка както на декларираната от одобрените кандидати на етап кандидатстване **категория предприятие**, така и на категорията към момента преди сключване на договора. В случай че бъде установена погрешно декларирана категория или преди сключване на договора настъпи промяна в декларираната на етап кандидатстване категория на одобрен кандидат, в резултат на което е налице неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за бенефициент по настоящата процедура, ще бъде издадено решение за отказ за предоставяне на безвъзмездна финансова помощ.

## Допустими партньори (ако е приложимо):

По процедурата не е допустимо партньорство.

## Дейности, допустими за финансиране:

За да бъдат допустими дейностите, трябва да отговарят на следните условия:

1. Да са в съответствие с разпоредбите на Регламент (ЕС) 2021/1060;
2. Да съответстват на предвиденото в програма „Транспортна свързаност“ 2021-2027 г., да гарантират постигането на целите на настоящата процедура и да осигуряват ефективен принос за постигането на целите на Програмата;
3. Да са извършени от допустим кандидат и да са изплатени в рамките на общата продължителност на операцията;
4. Да са в съответствие с хоризонталните принципи, съгласно чл. 9 от Регламент (ЕС) 2021/1060;
5. Да съответстват на изискванията на европейското и националното законодателство в сферата на обществените поръчки при спазване на принципите на прозрачност, пропорционалност, равно третиране и недискриминация при осигурена конкуренция на най-широка основа;
6. Да се реализират в рамките на наличния бюджет и да имат ясни и реалистични количествени резултати;
7. Да са в съответствие с политиката на Съюза в областта на околната среда, съгласно член 11 и член 191, параграф 1 от ДФЕС, като се отчитат целите на ООН за устойчиво развитие, Парижкото споразумение и условията по Регламент (ЕС) 2020/852, свързани със зачитането на принципа за ненанасяне на значителни вреди, така че да не се засяга в значителна степен постигането както на екологичната, така и на социалната цел.
8. Да са в съответствие с изискванията на чл. 36а от Регламент (ЕС) 1237/2021 на Комисията от 23.07.2021г. за изменение на Регламент ЕС № 651/2014

**Допустими по настоящата процедура са проектни предложения, които се изпълняват на територията на региони BG31 северозападен, BG32 северен централен, BG33 североизточен, BG34 югоизточен и BG42 южен централен (място на изпълнение на проекта), и включват следните дейности, съгласно член 3, параграф 4, буква а), т. II) и буква б), т. II) на Регламент 1804/2023:**

1. Изграждане на публично достъпни зарядни центрове[[5]](#footnote-5) за лекотоварни електрически превозни средства по протежение на основната пътна Трансевропейска мрежа с изходна мощност от най-малко 600 kW и включващи поне две зарядни точки с **индивидуална** мощност от най-малко 150 kW.
2. Изграждане на публично достъпни зарядни центрове за лекотоварни електрически превозни средства по протежение на широкообхватната пътна Трансевропейска мрежа с изходна мощност от най-малко 300 kW и включващи поне една зарядна точка с **индивидуална** мощност от най-малко 150 kW.
3. Изграждане на публично достъпни зарядни центрове за тежкотоварни електрически превозни средства по протежение на основната пътна Трансевропейска транспортна мрежа, осигуряващи изходна мощност от най-малко 2 800kW и включващи поне две зарядни точки с **индивидуална** изходна мощност най-малко 350 kW;
4. Изграждане на публично достъпни зарядни центрове за тежкотоварни електрически превозни средства по протежение на широкообхватната пътна Трансевропейска транспортна мрежа осигуряващи изходна мощност от най-малко 1 400kW и включващи поне една зарядна точка с **индивидуална** изходна мощност най-малко 350 kW;

**ВАЖНО**: По настоящата процедура е допустимо финансирането **само на** **зарядни точки с голяма мощност**, които дават възможност за пренос на електроенергия към електрическо превозно средство при изходна мощност над 22 kW

**С оглед на поставените изисквания за изходна мощност следва да се има предвид, че:**

* всяка зарядна станция има теоретична максимална изходна мощност, изразена в киловати, както и поне една зарядна точка, която да може да обслужва само по едно превозно средство. Броят на зарядните точки в дадена зарядна станция определя броя на превозните средства, които могат да бъдат зареждани с електроенергия в тази станция във всеки един момент. Когато в даден момент в зарядната станция се зареждат повече от едно превозни средства, максималната изходна мощност се разпределя между различните зарядни точки, така че мощността, осигурена във всяка отделна зарядна точка, да е по-малка от изходната мощност на тази зарядна станция. Зарядният център се състои от една или повече зарядни станции на дадено място, като той може да включва и намиращите се в непосредствена близост специални места за паркиране. За целите, определени в настоящата процедура по отношение на зарядните центрове, минималната изходна мощност, необходима за зарядните центрове, може да бъде осигурена от една или повече станции за зареждане с електроенергия.

**ВАЖНО: Неизпълнението на изискванията за обща изходна мощност на заряден център и/или на индивидуална изходна мощност на зарядна точка води до отхвърляне на проектното предложение.**

1. Извършване на СМР, което включва:

* Строителни работи (ако е приложимо), включително инсталация и монтаж на ДМА (инсталиране или модернизиране на електрически или други компоненти, които са необходими за свързване на инфраструктурата за зареждане с електроенергия към мрежата или към местна единица за производство или съхранение на електроенергия);
* Строителни работи за инсталация и монтаж на електрически кабели и силови трансформатори, които са необходими за свързване на инфраструктурата за зареждане с електроенергия към мрежата или към местна единица за производство или съхранение на електроенергия);
* Адаптация на земя и път, пряко свързани с изграждането, инсталирането, модернизирането или разширяването на инфраструктура за достъп до зарядните центрове

*Изграждането на заряден център включва дейности по закупуване, доставка и монтаж на зарядни станции за леки и/или тежкотоварни електрически превозни средства, включително модернизация или разширяване на съществуващи станции с по-мощни, съгласно заложените параметри.*

*Връзката с електропреносната мрежа включва - осигуряване на необходимата инфраструктура: изграждане на кабелни трасета до зарядни станции; инсталиране или модернизиране на електрически или други компоненти, вкл. електрически кабели и силови трансформатори, необходими за свързване на инфраструктурата за зареждане с електроенергия към мрежата или към местната единица за производство или съхранение на електроенергия.*

1. Дейности свързани с набавянето на всички необходими разрешителни за осъществяването на проекта;
2. Доставка и монтаж на ДМА за производство на място на електроенергия от възобновяеми източници
3. Доставка и монтаж на единиците за съхранение, при условие, че:

***ВАЖНО: Номиналният производствен капацитет на инсталацията за производство на електроенергия от възобновяеми източници на място не надхвърля максималната обявена изходна мощност на инфраструктурата за зареждане с електроенергия към която инсталацията е вързана.***

**Определения:**

Съгласно член 2 Определения на Регламент (ЕС) 2023/1804 на Европейския парламент и на Съвета от 13 септември 2023 година за разгръщането на инфраструктура за алтернативни горива и за отмяна на Директива 2014/94/ЕС

Т. 30) „**тежкотоварно превозно средство**“ означава моторно превозно средство от категория M2 съгласно описанието в член 4, параграф 1, буква а), точка ii), моторно превозно средство от категория M3 съгласно описанието в член 4, параграф 1, буква а), точка iii), моторно превозно средство от категория N2 съгласно описанието в член 4, параграф 1, буква б), точка ii) или моторно превозно средство от категория N3 съгласно описанието в член 4, параграф 1, буква б), точка iii) от Регламент (ЕС) 2018/858;

Т. 33) „**лекотоварно превозно средство**“ означава моторно превозно средство от категория M1 съгласно описанието в член 4, параграф 1, буква а), точка i) или моторно превозно средство от категория N1 съгласно описанието в член 4, параграф 1, буква б), точка i) от Регламент (ЕС) 2018/858;

т. 49) „**зарядна точка, зарядна станция или заряден център за лекотоварни превозни средства**“ означава зарядна точка, зарядна станция или заряден център, предназначени за зареждане с електроенергия на лекотоварни превозни средства с оглед на специфичната конструкция на съединителите/щепселите или на оформлението на пространството за паркиране в близост до зарядната точка, зарядната станция или зарядния център, или и двете;

т. 50) „**зарядна точка, зарядна станция или заряден център за тежкотоварни превозни средства**“ означава зарядна точка, зарядна станция или заряден център, предназначени за зареждане с електроенергия на тежкотоварни превозни средства предвид или на специфичната конструкция на съединителите/щепселите, или на оформлението на пространството за паркиране в близост до зарядната точка, зарядната станция или зарядния център, или и двете;

т. 51) „**заряден център**“ означава една или повече зарядни станции на определено място;

т. 52) „**зарядна станция**“ означава физическа уредба, състояща се от една или повече зарядни точки на определено място;

т. 48) „**зарядна точка**“ означава стационарен или подвижен интерфейс в рамките на електроенергийната мрежа или извън нея, който позволява пренос на електроенергия към електрическо превозно средство и който, въпреки че може да разполага с един или няколко съединителя, за да осигурява възможност за различни типове съединител, е в състояние да зарежда само по едно електрическо превозно средство в даден момент и не включва устройства с мощност по-малка или равна на 3,7 kW, чието основно предназначение не е зареждането на електрически превозни средства;

Т. 31) „**зарядна точка с голяма мощност**“ означава зарядна точка, която дава възможност за пренос на електроенергия към електрическо превозно средство при изходна мощност над 22 kW;

Т. 44) **„изходна мощност“** означава теоретичната максимална мощност, изразена в кВ, която зарядна точка, зарядна станция или заряден център или инсталация за захранване от наземната електрическа мрежа може да осигури за превозните средства или плавателните съдове, свързани към тези зарядна точка, зарядна станция, заряден център или инсталация;

* **“инсталирани” – означава първоначално разполагане на цялото съответно оборудване за** зарядна точка, включително апаратна част, програмното осигуряване и свързаната с тях електрическа инфраструктура, като напр. връзки с електрозахранване, трансформатори и други електрически уредби, за целите на зареждането на електрически превозни средства;
* **„обновени (модернизирани)“** – означава основна или пълна замяна на съответното оборудване за зарядни точки;

**Т. 45) „публично достъпна инфраструктура за алтернативни горива“** означава инфраструктура за алтернативни горива, разположена на обществено достъпна площадка или в обществено достъпни помещения, независимо дали инфраструктурата за алтернативни горива се намира в имот, публична или частна собственост, дали се прилагат ограничения или условия по отношение на достъпа до площадката или помещенията и независимо от приложимите условия за използване на инфраструктурата за алтернативни горива;

* **"техническа инфраструктура"** е система от сгради, съоръжения и линейни инженерни мрежи на транспорта, водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност ( § 5 т. 31 от ДР на ЗУТ );
* **"преместваем обект"** е обект, който няма характеристиките на строеж и може след отделянето му от повърхността и от мрежите на техническата инфраструктура да бъде преместван в пространството, без да губи своята индивидуализация и/или възможността да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му и/или премахването му не изменя трайно субстанцията или начина на ползване на земята, както и на обекта, върху който се поставя или от който се отделя. Преместваемият обект може да се закрепва временно върху терена, като при необходимост се допуска отнемане на повърхностния слой, чрез сглобяем или монолитен конструктивен елемент, който е неразделна част от преместваемия обект и е предназначен да гарантира конструктивната и пространствена устойчивост на обекта и не може да служи за основа за изграждане на строеж ( § 5 т. 80 от ДР на ЗУТ ).

**Изисквания към подпомаганите дейности:**

1. Подпомаганите дейности трябва да отговарят на следните изисквания за **местоположение**:
   1. Да са разположени:

* по протежение[[6]](#footnote-6) на участъци от републиканската пътна мрежа извън границите на населените места[[7]](#footnote-7), които са част от основната и/или широкообхватната TEN-T; или
* на до 3 км (мерени по пътя за достъп) от най-близкия изход от пътища от републиканската пътна мрежа извън границите на населените места, които са част от основната или широкообхватната TEN-T (напр. паркинги) и
  1. Да има изградена или предвидена за изграждане по проекта връзка към пътната мрежа.

**Информация за Републиканската пътна мрежа, която е част от основната и/или широкообхватната TEN-T мрежа може да бъде намерена на следния линк:** [***http://ec.europa.eu/transport/infrastructure/tentec/tentec-portal/map/maps.html***](http://ec.europa.eu/transport/infrastructure/tentec/tentec-portal/map/maps.html)***.***

**ВАЖНО: Изискванията за местоположение са кумулативни. В случай че едно от тях не е изпълнено, проектното предложение не отговаря на условието за местоположение и ще бъде отхвърлено.**

1. Подпомаганите дейности трябва да отговарят на следните минимални изисквания за **инфраструктура**:
   1. Цялото вложено оборудване и материали трябва да бъде фабрично ново и с осигурено гаранционно обслужване, както и да бъде сертифицирано и със съответните инструкции за експлоатация. Оборудването трябва да бъде пригодно за външен монтаж, да е защитено от природните въздействия и вандализъм, както и да осигурява защита на потребителите от токови удари.
   2. Техническата спецификация на зарядната инфраструктура следва да бъде съобразена с изискванията на Приложение II на Регламент 1804/2023, както и със съответните български и европейски нормативни документи.
   3. Кандидатите се задължават да осигурят неограничен и непрекъснат достъп на трети лица до зарядната инфраструктура. Прекъсване на достъпа се допуска единствено в случай на авария или дейности по поддръжка.
   4. Подпомаганата инфраструктура и прилежащите обслужващи пространства трябва да бъдат проектирани и изградени в съответствие със ЗУТ и Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията (чл. 3, ал. 1, т. 3 от наредбата).
   5. Зарядният център трябва да е лесно достъпен и да бъде добре обозначен със съответните знаци, табели и др.
   6. Зарядният център трябва да има осигурени места за изчакване на електрическите превозни средства (вкл. места, отговарящи на изискванията за достъпна среда).
2. Цената за зареждане и възможностите на плащане следва да са в съответствие с чл. 5 на Регламент 1804/2023. Цената за зареждане трябва да бъде ясно обявена. Тя може да се формира от един или повече от следните компоненти: фиксирана такса на зарядна сесия; цена на минута от сесията или цена на kWh.

Трябва да бъде възможно заплащане за еднократна зарядна сесия с банкова карта без регистрация, писмено споразумение или встъпване в търговски взаимоотношения извън обхвата на зарядната сесия.

**Всички предвидени проекти по ПТС трябва да съответстват на принципа „за ненанасяне на значителни вреди“ по смисъла на чл. 17 от Регламент (ЕС) 2020/852. Видовете действия са оценени като съвместими съгласно техническите насоки на Механизма за възстановяване и устойчивост /RRF DNSH/.**

За всеки проект кандидатите подават Формуляр за кандидатстване, с приложени към него приложими документи, посочени в т. 21 от настоящите Условия за кандидатстване.

**ВАЖНО:** Кандидатът няма право да подава Формуляр за кандидатстване по настоящата процедура за операции, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

## Категории разходи, допустими за финансиране:

Допустимостта на разходите се определя въз основа на националните правила, освен в случаите, в които са определени специални правила във или въз основа на Регламент 2021/1060 или Регламент 2021/1058 и Регламент 615/2014.

При предоставяне на безвъзмездна финансова помощ по настоящата процедура ще бъдат взети под внимание само „допустимите разходи”, детайлно описани по-долу. Бюджетът представлява предварителна оценка на очакваните разходи и максимален размер на допустимите разходи.

По време на оценката на проектните предложения е възможно да бъдат установени обстоятелства, които да налагат промяна в бюджета. Възможните корекции на бюджета не могат да доведат до увеличаване на размера или на интензитета на безвъзмездната финансова помощ, заявени в подадените проектни предложения.

**ВАЖНО: Във връзка със спазването на принципа за недопускане под никаква форма на реализиране на печалба от безвъзмездното финансиране, печалбата подлежи на възстановяване. Реализирането на печалба се доказва с аналитично отчитане на приходите и разходите за финансираната дейност в счетоводната система на бенефициента.**

В съответствие с чл. 195, пар. 2 от Регламент (ЕС, Евратом) 2024/2509 на Европейския парламент и на Съвета от 23 септември 2024 година, печалбата се определя като излишък, изчислен при плащането на окончателното салдо, на приходите спрямо допустимите разходи на действието или работната програма, при което приходите се ограничават до безвъзмездните средства от Съюза и постъпленията от това действие или работна програма. В случай че е извлечена печалба, Комисията има правото да събере процент от печалбата, съответстващ на вноската на Съюза за допустимите разходи, направени от бенефициента за изпълнение на действието или работната програма.

С оглед на правната сигурност, при изчисляването на вноската на Съюза при реализирана печалба от финансирани от бюджета безвъзмездни средства следва да се поясни, че при възстановяването на процента от печалбата, съответстващ на участието на Съюза в допустимите разходи, не следва да се прави разлика между действително направени разходи и опростени разходи.

## 14.1. Условия за допустимост на разходите

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) 2021/1060 на Европейския парламент и на Съвета от 24 юни 2021 година *за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика*, Регламент (ЕС) 2021/1058 на Европейския парламент и на Съвета от 24 юни 2021 година [*относно Европейския фонд за регионално развитие и относно Кохезионния фонд*](https://eur-lex.europa.eu/legal-content/BG/AUTO/?uri=celex:32021R1058), Регламент (ЕС, Евратом) № 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, Закона за управление на средствата от европейските фондове при споделено управление, съответната поднормативна уредба, уреждаща на национални правила за допустимост на разходите и настоящите Условия за кандидатстване.

При отпускане на безвъзмездна финансова помощ ще бъдат взети под внимание само „допустимите разходи”. Те се определят на база изискванията на глава 5, раздел I от ЗУСЕФСУ, разпоредбите на Регламент № 2024/2509, Регламент (ЕС) 2021/1058 (досежно изискванията за ЕФРР), Регламент (ЕС) 2021/1060, Регламент (ЕС) № 651/2014 и приложимото национално законодателство за финансовата рамка 2021 – 2027. Разходите следва да са извършени в съответствие с принципа за добро финансово управление и качество на изпълнението, съгласно глава 7-ма на Регламент (ЕС, ЕВРАТОМ) № 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза (Финансовият регламент). При прилагане на опростено отчитане на разходите се спазват разпоредбите на чл. 55 от ЗУСЕФСУ и чл. 53, чл. 54, в), чл. 56 и чл. 94 от Регламент (ЕС) № 2021/1060 на Европейския парламент.

Съгласно чл. 57, ал. 1 от ЗУСЕФСУ, за да бъдат допустими, разходите трябва да отговарят едновременно на следните условия:

* + разходите са за дейности, съответстващи на предвидените в одобрения проект и се извършват от допустими кандидати по ПТС;
  + разходите попадат във включени в документите по чл. 26, ал. 1 от ЗУСЕФСУ и в одобрения проект категории разходи;
  + разходите не надхвърлят праговете за съответната категория в документите по чл. 26, ал. 1 от ЗУСЕФСУ и в одобрения проект;
  + разходите са за реално доставени продукти, извършени услуги, строителни и монтажни работи и положен труд;
  + разходите са извършени законосъобразно съгласно приложимото право на Европейския съюз и българското законодателство;
  + разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система;
  + за направените разходи е налична одитна следа съгласно минималните изисквания на приложение XIII от Регламент (ЕС) 2021/1060 и са спазени изискванията за съхраняване на документите съгласно чл. 82 от Регламент (ЕС) 2021/1060;
  + разходите са съобразени с приложимите правила за предоставяне на държавни помощи;
  + правилата определени в нормативните актове на Министерски съвет по чл. 59, ал. 1 от ЗУСЕФСУ.

За разходите да е налична адекватна одитна следа, включително да са спазени изискванията за съхраняване на документите за срок от 10 години от датата на предоставяне на последната помощ по схемата съгласно чл. 12 от Регламент (ЕС) № 651/2014 и чл. 6, пар. 4 от Регламент (ЕС) № 2023/2831.

Бюджетът във Формуляра за кандидатстване трябва да отразява допустимите разходи, които са свързани с изпълнението на проектното предложение.

## 14.2. Допустими разходи

**Допустими по настоящата процедура са следните разходи:**

Разходите, които са допустими по настоящата процедура, следва да са без начислено ДДС.

Допустими разходи са тези за изграждане, инсталиране, модернизиране или разширяване на инфраструктура за зареждане с електроенергия. Те могат да включват:

* разходите за самата инфраструктура за зареждане с електроенергия за **зарядни точки с мощност по-голяма от 22kW**;
* разходите за свързаното с нея техническо оборудване, както и разходи за инсталиране или модернизиране на електрически или други компоненти, включително електрически кабели и силови трансформатори, които са необходими за свързване на инфраструктурата за зареждане с електроенергия към мрежата или към местна единица за производство или съхранение на електроенергия;
* разходи за строителни работи, разходи за адаптация на земя или път, инсталационни разходи и разходи за получаване на необходимите разрешителни;
* инвестиционни разходи за производство на място на електроенергия от възобновяеми източници и инвестиционни разходи на единиците за съхранение, свързани със съхранението на електроенергия от възобновяеми източници.

**ВАЖНО! За дейности, свързани със закупуване на ДМА и/или ДНА към проектното предложение се предоставя Техническа спецификация на предвидените ДМА и/или ДНА.**

**ВАЖНО! За дейности, свързани със строително-монтажни работи (СМР) следва да се предостави количествено-стойностна сметка (КСС) на предвидените СМР.**

Помощта ще бъде предоставена само ако:

* Изградената публично достъпна инфраструктура, осигурява недискриминационен достъп на ползвателите, вкл. по отношение на тарифи, автентификация и методи за плащане, както и други условия за ползване. Съгласно предл. 38 от Регламент 2023/1804 на ЕП и Съвета *транспортната инфраструктура следва да създава условия за безпрепятствена мобилност и достъпност за всички ползватели, включително възрастни хора, лица с намалена подвижност и лица с увреждания.*

Местоположението на всички станции за зареждане с електроенергия, както и самите станции за зареждане с електроенергия следва да бъдат проектирани по такъв начин, че да бъдат достъпни и лесни за ползване от възможно най-голяма част от хората, и по-конкретно от възрастни хора, лица с намалена подвижност и лица с увреждания. Това следва да включва, например:

* осигуряване на достатъчно пространство около паркинга,
* зарядната станция да не е монтирана на бордюр,
* бутоните или екранът на зарядната станция следва да се намират на подходяща височина;
* теглото на кабелите за зареждане с електроенергия и маркучите за презареждането с гориво следва да е такова, че хората, които са с ограничена сила, да могат да боравят лесно с тях;
* потребителският интерфейс на съответните станции за зареждане следва да бъде достъпен. Изискванията за достъпност, определени в Директива (ЕС) 2019/882 на Европейския парламент и на Съвета и Закона за изискванията за достъпност на продукти и услуги, трябва да се прилагат за инфраструктурата за зареждане с електроенергия.
* Начисляваните такси на ползвателите за използването на инфраструктурата за зареждане следва да съответстват на пазарните цени[[8]](#footnote-8).
* Операторите на инфраструктура за зареждане с електроенергия, които предлагат или позволяват плащания, отнасящи се до тяхната инфраструктура, въз основа на договор, не дискриминират доставчиците на услуги за мобилност, например като прилагат необосновани преференциални условия за достъп или чрез диференциране на цените, което не почива върху обективна обосновка[[9]](#footnote-9).

Активите закупени и/или изградени в резултат на проекта следва да останат собственост на кандидата за период не по-кратък от 5 години след получаване на окончателното плащане по проекта. Бенефициентът също така трябва да оперира подпомаганата инфраструктура в съответствие с изискванията на схемата в продължение на поне 5 години от датата на окончателното плащане по проекта или в рамките на срока, определен в правилата за държавна помощ.

Бенефициентът няма право да продава активите, изградени в резултат на проекта до 5 години, считано от датата на окончателното плащане по проекта или в рамките на срока, определен в правилата за държавна помощ .

След изтичане на петгодишния срок за дълготрайност на проекта всяка концесия или всяко друго възлагане на трета страна на експлоатацията на подпомаганата инфраструктура за зареждане с електроенергия се извършва по конкурентен, прозрачен и недискриминационен начин, като се спазват приложимите правила за определяне на изпълнител за дейностите по строителство, услуги и/или доставки на стоки, предвидени в:

1. Закона за обществените поръчки - когато бенефициентът е възложител по смисъла на същия закон;

2. Глава четвърта от Закона за управление на средствата от европейските фондове при споделено управление (ЗУСЕФСУ ) и Постановление № 4 от 11 януари 2024 г. за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление - когато бенефициентът не е възложител по смисъла на Закона за обществените поръчки.

За да бъдат допустими разходите по настоящата процедура, трябва да отговарят на условията по т.14.1 и 14.2 от настоящите условия за кандидатстване и на следните условия:

1. Разходи, свързани с изпълнението на посочените в т. 13 дейности, допустими за финансиране по съответния приоритет по ПТС.
2. Разходите следва да са за дейности съгласно критериите за подбор на проекти, одобрени от Комитет за наблюдение на ПТС;
3. Да са извършени от допустими по процедурата кандидати;
4. Категориите разходи да са включени в договора за предоставяне на финансова подкрепа;
5. Изборът на изпълнител за реализираните дейности (СМР, услуги и/или доставки) да е извършен в съответствие с действащото национално и с европейското законодателство за определяне на изпълнител за дейностите по строителство, услуги и/или доставки на стоки - обект на обществена поръчка по смисъла на Закона за обществените поръчки, като се прилагат правилата, предвидени в:

- Закона за обществените поръчки - когато бенефициентът е възложител по смисъла на същия закон;

- Глава четвърта от Закона за управление на средствата от европейските фондове при споделено управление (ЗУСЕФСУ ) и Постановление № 4 от 11 януари 2024 г. за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление - когато бенефициентът не е възложител по смисъла на Закона за обществените поръчки.

1. За тях да е налична адекватна одитна следа, включително да са спазени разпоредбите за наличност на документите по чл. 69, пар. 6 от Регламент (ЕС) 2021/1060 на Европейския парламент и на Съвета от 24 юни 2021 година и Приложение XIII към него, в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по чл. 82 от Регламент (ЕС) 2021/1060.
2. Да са отразени в счетоводната документация на кандидата чрез отделни счетоводни аналитични сметки или в отделна счетоводна система;
3. Да могат да се установят и проверят, да бъдат подкрепени от оригинални разходо-оправдателни документи.
4. Да са извършени за съфинансирани продукти и услуги, които са реално доставени, съобразно предварително заложените в договора за предоставяне на финансова подкрепа изисквания. Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими;
5. Тъй като обект на финансиране са мерки и операции, попадащи в обхвата на правилата по държавните помощи, допустимостта на разходите следва да е съобразена и с приложимите към помощта правила;
6. Да са извършени в съответствие с принципа на доброто финансово управление в съответствие с принципа за добро финансово управление и качество на изпълнението, съгласно глава 7-ма на Регламент (ЕС, ЕВРАТОМ) № 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза.
7. БФП по настоящата процедура е държавна помощ и в съответствие с разпоредбата на чл. 6, пар. 2 от Регламент (ЕС) № 651/2014 кандидатът трябва да е подал ФК до УО на ПТС преди работата по проекта или дейността да е започнала. Формулярът за кандидатстване за помощ следва да съдържа поне следната информация:

а) наименование и големина на предприятието,

б) описание на проекта, включително неговата начална и крайна дата,

в) местонахождение на проекта,

г) списък с разходите по проекта,

д) вид на помощта (безвъзмездни средства, заем, гаранция, възстановяем аванс, вливане на капитал и т.н.) и размер на публичното финансиране, необходимо за проекта.

1. Разходооправдателните документи, свързани с изпълнението на допустимите по проекта дейности, следва да бъдат издадени в периода на допустимост на разходите.
2. Да не са финансирани по друг проект, програма или друга финансова схема, финансирана от публични средства на националния или европейския бюджети.
3. Разходи, свързани с приложението на политиките по околна среда и изменението на климата (доклади за оценка на въздействието върху околната среда, оценка за съвместимост, DNSH, климатична устойчивост, НАТУРА 2000 и т.н.).

**ВАЖНО: Кандидатите се задължават да не продават, преотстъпват или дават под наем на трети лица дълготрайните материални и нематериални активи, придобити със средства по проекта, за период от 5 (пет) години от окончателното плащане. В случай че по проекта са придобити лицензии, същите следва да се поддържат в горепосочения период на устойчивост 5 г. от окончателното плащане, като разходите за това са за сметка на кандидатите. При неспазване на посочените изисквания се определя финансова корекция, пропорционално спрямо периода, за който е налице неизпълнението.**

## 14.3. Недопустими разходи

Допустимите разходи **не включват** разходи за:

* подготовка, организация и управление на проекта;
* **зарядни точки с мощност по-малка или равна от 22kW**
* разходи за персонал;
* изготвяне на формуляра за кандидатстване;
* разходи за закупуване на превозни средства;
* разходи, направени след срока на допустимост на разходите по схемата;
* финансиране на операции, които към момента на избирането им за финансиране от ЕФСУ са били започнати, физически завършени или изцяло осъществени преди подаването на проектното предложение за финансиране по програмата от страна на бенефициента, независимо дали всички свързани плащания са направени от бенефициента или не (съгласно чл. 63, параграф 6 от Регламент (ЕС) № 2021/1060);
* разходи, които вече са финансирани със средства от ЕФСУ или чрез други инструменти на Европейския съюз, както и с други публични средства, различни от тези на бенефициента;
* разходи за възстановим ДДС
* закупуване на дълготрайни материални активи – втора употреба;
* наем на машини, съоръжения и оборудване;
* последваща експлоатация и поддръжка;
* разходи, надхвърлящи нормативно определени максимални размери, както и разходи, надхвърлящи процентните ограничения и/или максималната стойност за тях, включена в Условията за кандидатстване;
* глоби, финансови санкции и разходи за разрешаване на спорове;
* с цел гарантиране в максимална степен на спазването на принципа за „ненанасяне на значителни вреди“, по процедурата няма да се финансират разходи за:

i) дейности и активи, свързани с изкопаеми горива, включително използване надолу по веригата;

ii) дейности и активи по схемата на ЕС за търговия с емисии, при които прогнозните емисии на парникови газове не са по-ниски от съответните референтни стойности;

iii) дейности и активи, свързани със сметища, инсталации за изгаряне на отпадъци и заводи за механично-биологично третиране;

iv) дейности и активи, при които дългосрочното обезвреждане на отпадъци може да причини вреда на околната среда.

* разходите за закупуване/наемане на земя;
* разходи за публичност, видимост, прозрачност и комуникация
* разходи за изпълнени мерки за допълнителни удобства (напр. осигурени места за изчакване, площадки за краткотраен за отдих (открити или закрити), съоръжения за обслужване на пътуващите и на пътните превозни средства и др.)

**Недопустимите разходи включват:**

1. разходите извън периода на допустимост,
2. недопустимите разходи по силата на приложимите правила на ЕС и национални правила и
3. други непредставени за съфинансиране разходи.

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове за споделено управление (Регламент (ЕС) 2021/1060 на Европейския парламент и на Съвета от 24 юни 2021 година *за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика*, Регламент (ЕС) 2021/1058 на Европейския парламент и на Съвета от 24 юни 2021 година [*относно Европейския фонд за регионално развитие и относно Кохезионния фонд*](https://eur-lex.europa.eu/legal-content/BG/AUTO/?uri=celex:32021R1058), Регламент (ЕС, Евратом) № 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, Закона за управление на средствата от европейските фондове при споделено управление и съответната поднормативна уредба, уреждаща национални правила за допустимост на разходите за средствата от ЕФСУ, Закон за държавните помощи, Постановление № 23 от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от европейските фондове при споделено управление за програмен период 2021 - 2027 г.

Съгласно член 64 на Регламент 2021/1060 относно недопустимите разходи не са допустими за получаване на принос от фондовете: са лихви по дългове, освен във връзка с безвъзмездни средства, предоставени под формата на лихвени субсидии или субсидии за гаранционни такси;

* Недопустими са всички разходи посочени като недопустими в т. 7 Бюджет от Формуляра за кандидатстване;
* Недопустими са и разходи за дейности, които попадат в забранителните режими на Регламент (ЕС) № 651/2014

Управляващият орган може да нанесе корекции в проекта във връзка с установени в процеса на оценката недопустими разходи и/или на кандидата се предоставят указания и срок за отстраняване на установените нередовности, непълноти и/или несъответствия.

## Допустими целеви групи (ако е приложимо):

Неприложимо

## Приложим режим на държавни помощи :

Помощта по настоящата процедура се счита за прозрачна, тъй като е под формата на безвъзмездна финансова помощ, и се предоставя при условията на „Инвестиционни помощи за инфраструктури за зареждане с електроенергия или гориво“ съгласно чл. 36а от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014).

Допълнителна информация относно приложимия режим на държавна помощ и изискванията, произтичащи от Регламент (ЕС) № 651/2014, е представена в Приложение № 8 „Приложим режим на минимални/държавни помощи“, неразделна част от т. 16 „Приложим режим на държавни помощи“.

**ВАЖНО**: Безвъзмездното финансиране по процедурата може да се натрупва с всякаква друга държавна/минимална помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия интензитет на помощта или най-високия размер на помощта, приложим за тази помощ.

Данните за получени държавни/минимални помощи следва да бъдат надлежно посочени от кандидатите в Декларацията за държавни/минимални помощи (Приложение № 9 и приложението към нея). Помощта се счита за получена от момента на сключване на договора за нейното предоставяне. В случай че след подаване на проектното предложение настъпи промяна по отношение на получената държавна/минимална помощ, кандидатът следва да уведоми писмено УО и да изпрати нова Декларация за държавни/минимални помощи (Приложение № 9 и приложението към нея), с попълнени актуални данни в нея, в срок от 5 (пет) работни дни чрез модул „Комуникация с УО“ в Информационната система за управление и наблюдение на средствата от ЕФСУ, наричана по-нататък ИСУН, раздел „Европейски фондове при споделено управление (2021-2027)“.

При определяне дали е спазен максимално допустимият размер и съответно интензитет на помощта съгласно т. 9 и т. 10 от настоящите Условия за кандидатстване, ще се взема предвид както размерът на държавната помощ, за която се кандидатства, така и общият размер на вече получена държавна/минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

Допълнително, кандидатите нямат право да подават проектно предложениe по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

Съгласно чл. 38 от Закона за държавните помощи (ЗДП) възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Съгласно чл. 37 от ЗДП неправомерно получената минимална помощ представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

**Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и счетоводно отчитане на разходите към момента на изпълнение на административните договори за предоставяне на безвъзмездна финансова помощ с бенефициентите.**

След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент (ЕС) № 651/2014 на Комисията.

## Хоризонтални политики:

При изпълнение на проекта конкретният бенефициент се задължава да спазва чл. 9 от Регламент 2021/1060 относно следните хоризонтални принципи:

- устойчиво развитие, включително опазване на околната среда, на равенството между мъжете и жените, на равните възможности и недискриминация, включително достъпност за хора с увреждания;

- заложени в Хартата на основните права на Европейския съюз;

- заложени в Конвенцията на ООН за правата на хората с увреждания;

- Парижкото споразумение и принципа за „ненанасяне на значителни вреди“.

Кандидатът следва да аргументира (в секция 11 „Допълнителна информация, необходима за оценка на проектното предложение“, поле „Принос на проектното предложение за реализиране на хоризонталните принципи” и поле „Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания“, как предложените дейности съответстват и допринасят за реализиране на хоризонталните политики, както и прилагането

на Хартата на основни права на ЕС и Конвенцията на ООН за правата на хората с увреждания.

За целта кандидатът следва Насоки за прилагане на Хартата на основните права на ЕС, <https://www.eufunds.bg/bg/node/8223>, конкретно Приложение 2 и Насоки за прилагане на Конвенцията на ООН за правата на хората с увреждания -<https://www.eufunds.bg/bg/node/8224>, конкретно Приложение 2, утвърдени със заповед №В-105 от 19.07.2022 г. на заместник министър – председателя по еврофондовете и министър на финансите.

Прилагането на заложените в проекта принципи ще се проследява на етап изпълнение на проектното предложение.

Процедурите се провеждат при спазване на принципите на чл. 2, ал. 1 и чл. 29, ал. 1 от ЗУСЕФСУ – свободна и лоялна конкуренция, равнопоставеност и недопускане на дискриминация, публичност и прозрачност, спазване на основните права, устойчиво развитие, опазване на околната среда, на заложените в ПТС 2021-2027 г. принципи за „ненанасяне на значителни вреди“.

Дейностите се изпълняват като се избягва всякаква дискриминация, основана на пол, раса, цвят на кожата, етническа принадлежност или социален произход, генетични характеристики, език, религия или убеждения, политически или други мнения, имотно състояние, произход, увреждане, възраст или сексуална ориентация. Няма да се допуска дейностите по проектите, финансирани по ПТС да включват такива, свързани с дискриминация, расови предразсъдъци, пристрастия и реч на омразата.

С подписването на формуляра за кандидатстване, кандидатът се задължава да спазва

посочените по-горе принципи в хода на изпълнение на дейностите по проекта.

## Продължителност на процедурите:

Дейностите и разходите по процедурата са допустими за финансиране от датата на подаване на Формуляр за кандидатстване по процедурата до 31.12.2029 г.

Крайният срок за изпълнението на всички дейности по съответния проект, включително подаване на окончателно искане за плащане е не по-късно от 30 месеца от подписването на административния договор за БФП и задължително преди 31.12.2029 г.

Кандидатите по настоящата процедура следва да предвидят в срока за изпълнение на дейностите по проекта:

* срок за провеждане на избор на изпълнител за строителство, услуга и/или доставка;
* срок за изпълнение на предвидените СМР;
* срок за въвеждане в експлоатация на обектите;
* срокове за изготвяне и предаване на нормативно изискуемите актове, за окончателно разплащане към изпълнителите и др.

**На основание чл. 59 от Регламент (ЕС) № 651/2014 условията за подбор на проектни предложения по настоящата процедура ще се прилагат за срока на действие на регламента – 31.12.2026г. В случай на изменение на Регламент (ЕС) № 651/2014 УО ще приведе настоящите Насоки з кандидатстване в съответствие с измененията.**

## Начин на подаване на проектните предложения

В процеса на комуникация между УО на ПТС и съответните кандидати за получаване на безвъзмездна финансова помощ по ПТС се използва Информационната система за управление и наблюдение на средствата от ЕС в България 2020 „ИСУН 2020“.

**ВАЖНО: Интернет-адресът на модула за електронно кандидатстване на ИСУН 2020 е:** [**https://eumis2020.government.bg/**](https://eumis2020.government.bg/)**.**

## Подготовка на формуляр за кандидатстване

Подготовката и подаването на проектно предложение се извършва електронно, чрез попълване на уеб базиран формуляр за кандидатстване и подаването му от кандидата, за което е необходим квалифициран електронен подпис (КЕП). За повече подробности виж указанията публикувани в ИСУН 2020 на следния интернет адрес: <https://eumis2020.government.bg/bg/s/Default/Manual> в раздел „Ръководство за работа със системата”.

Системата не извършва автоматично записване на формуляра в профила Ви, необходимо е периодично да избирате командата „Запис на формуляра в системата“ в долната лява част на екрана.

**Важно: Комуникацията с кандидатите по оценката на формуляра за кандидатстване се извършва чрез системата ИСУН 2020, като уведомление за изпратени коментари/ бележки в ИСУН 2020 се получават на електронната поща на регистрирания потребител, подал проектното предложение.**

## Изисквания за попълване на ФК на проектните предложения:

Критериите за осигуряване на информация за инвестиционни проекти са дадени в Приложение към настоящите Условия за кандидатстване.

При попълване на информацията в уеб базирания ФК в ИСУН 2020:

1. В раздел 1 **„Основни данни“:**

* В поле **„Наименование на проектно предложение“:**

УО на ПТС препоръчва наименованието на проекта да бъде с дължина до 60 символа. Твърде дългите и описателни наименования с обем над 60 знака не се побират във формата, създадена от Европейската комисия, която трябва да бъде използвана задължително при изготвянето на билбордове, табели и рекламни материали и за проекти: https://ec.europa.eu/regional\_policy/policy/communication/online-generator\_en.

В етапа на оценка – оценителната комисия може да предложи промяна на предложеното от кандидатите наименование на проекта с цел спазване на изискването за 60 символа. В случай, че кандидатът желае да предложи наименование на проекта с дължина над 60 символа, той има възможност да го впише в полето „Кратко описание“.

* В поле „**Кратко описание“:**

Кандидатът следва да представи кратко описание на проекта относно: проектът част ли е от Трансевропейската мрежа, неговата цел, съществуващото положение, проблемите, които ще се опита да разреши, съоръженията, които ще бъдат построени и др. и основните компоненти на проекта.

Следва да бъде ясно посочена бъдещата прогнозна дата на стартиране на проекта[[10]](#footnote-10), която не може да е дата преди подаване на ФК.;

* В поле **„Цел/и на проектното предложение“:**

Цели на проекта и неговата съгласуваност с Приоритет 3 на ПТС и това по какъв начин се очаква той да допринесе за постигането на специфичните цели и резултати на тази ос и за социално-икономическото развитие на района, обхванат от оперативната програма.

* *Кои са основните цели на проекта? Моля, избройте ги тук и дайте кратко описание.*
* *Моля, дайте по-подробни разяснения относно съгласуваността на проекта със съответните приоритетни оси на програмата и неговия очакван принос за постигане на показателите за резултатите по специфичните цели на тези приоритетни оси*
* *Моля, обяснете как проектът ще допринесе за социално-икономическото развитие на района, обхванат от програма*

1. В раздел 3 **„План за изпълнение/ Дейности“** от Формуляра за кандидатстване

Дейностите следва да са подробно описани и да набелязват цели, които са конкретни, измерими, постижими, актуални и планирани със срокове. Осъществяването на тези цели се проследява чрез посочените целеви стойности на индикаторите.

Всяка от допустимите дейности от секция „План за изпълнение / Дейности по проекта” следва да е обвързана с бюджетен ред от секция „Бюджет”. Дейностите от секция План за изпълнение / Дейности по проекта”.

При описание на дейностите кандидатът следва да посочи основните технически характеристики на предвидените за закупуване ДМА. Кандидатът следва да приложи към Формуляра за кандидатстване:

- техническата спецификация на предвидените за закупуване ДМА;

- обобщени Количествено стойностни сметки (КСС) по типове разходи, на база на които е изчислен бюджета, предвиден за СМР по поставяне и инсталиране на зарядната инфраструктура, инсталацията за възобновяема енергия и изграждане на съответната връзка с ел. мрежата (ако е приложимо);

- доказателства за определяне на бюджета на проектното предложение, финансов анализ или бизнес план, придружен от финансова обосновка на планираните разходи, която може да съдържа например: оферти и/или извлечения от каталог на производител/ доставчик и/или проучване в интернет за всяка отделна инвестиция в активи – СМР, ДМА и ДНА с предложена цена от производителя/доставчик/строител;

- методика за определяне на цените (тарифите) на предоставяните услуги с фокус към изискванията за жизнеспособност на инвестицията, съответствието им с пазарните цени, както и принципа за не прилагане на необосновани преференциални условия за достъп или диференциране на цените.

**В този раздел следва да бъдат включени единствено дейности, които са допустими съгласно т. 13 от настоящите Насоки.**

1. В раздел 4 „**Индикатори**“

Индикаторите по настоящата процедура се избират от падащо меню в ИСУН 2020.

Добавянето на индикатори към предложението за изпълнение на инвестиция се извършва от бутона „Добави“. От падащото меню „Наименование“ се избира индикатор, който е съотносим към дейностите по проекта, като задължително за всяка дейност е заложен поне един индикатор.

Кандидатът следва да попълни задължително секциите: „Целева стойност общо“ и „Източник на информация“. В полето Целева стойност следва да се заложи стойността, която се планира да бъде достигната с изпълнението на инвестицията. В полето „Източник на информация“ се дават подробности относно формиране на базовата/целевата стойност, съответствие към дейност от проекта, както и документите на базата на които ще бъде отчетено изпълнението на индикатора.

1. В раздел 6 **„Бюджет“** :

Следва да се има предвид, че бюджетът ще бъде разходван като се спазват правилата на Закона за обществените поръчки и актовете по неговото прилагане, ЗУСЕФСУ (Постановление № 4 на МС от 11.01.2024 г. за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление.).

Бюджетът се представя в евро. Стойностите се закръгляват до втория знак след десетичната запетая.

В Бюджета не се допуска наличието на разходи, които не са обосновани и обвързани с конкретна дейност от проектното предложение. Всички разходи обхванати в бюджета на проекта, следва да кореспондират с описанието на дейностите във формуляра за кандидатстване.

Планираните в бюджета стойности следва да кореспондират с описанието на дейностите по проекта и етапите за тяхното изпълнение, като ресурсите за осъществяване на дейностите, следва да бъдат планирани в подходящо количество и качество и описани подробно в описанието на съответната дейност.

При планирането на разходите в бюджета следва да се спазва оптималното съотношение между използваните ресурси за осъществяването на набелязаните конкретни цели и постигането на планираните резултати.

Кандидатите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя въз основа на стойността и предмета на СМР, услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на СМР, услугата или доставката с цел заобикаляне прилагането на посочените нормативни актове.

Кандидатът носи цялата отговорност за верността на финансовата информация, представена в „Бюджет“ от Формуляра за кандидатстване.

**Бюджетните пера са разписани съгласно типовете допустими разходи по настоящата процедура, които са описани в т. 12. „Допустими разходи” от Условията за кандидатстване.**

**ВАЖНО: При попълването на бюджета кандидатите следва да съобразят следните обстоятелства:**

**- максималните интензитети на помощта съгласно категорията предприятие, посочени в т. 10. „Процент на съфинансиране” от Условията за кандидатстване;**

**- стойностните ограничения, заложени т.9 в Условията за кандидатстване**

**Категории** разходи за попълване в раздел „Бюджет“ на ИСУН 2020, съгласно изискванията на системата:

1. **РАЗХОДИ ЗА УСЛУГИ**
2. Упражняване на надзор по време на строителните работи;
   1. Строителен надзор;
   2. Авторски надзор;
   3. Разходи за други, свързани със СМР консултантски услуги, задължителни съгласно националното законодателство (ако е приложимо);
3. **РАЗХОДИ ЗА МАТЕРИАЛНИ АКТИВИ**
4. Закупуване на машини и съпътстващо техническо оборудване (разходите за самата инфраструктура за зареждане с електроенергия или свързаното с нея техническо оборудване);
5. Доставка и монтаж на ДМА за производство на място на електроенергия от възобновяеми източници[[11]](#footnote-11)
6. Доставка и монтаж на единиците за съхранение на електроенергия
7. **РАЗХОДИ ЗА СМР**
8. Строителни работи (ако е приложимо), включително разходи за инсталация и монтаж на ДМА;
9. Строителни работи за инсталация и монтаж на електрически или други компоненти, включително електрически кабели и силови трансформатори, които са необходими за свързване на инфраструктурата за зареждане с електроенергия към мрежата или към местна единица за производство или съхранение на електроенергия);
10. Строителни работи за адаптация на земя и път, свързани с изграждането, инсталирането, модернизирането или разширяването на инфраструктура за достъп до центровете за зареждане с електроенергия;
11. **РАЗХОДИ ЗА ТАКСИ**
12. Разходи за административни и съгласувателни такси (за получаване на необходимите разрешителни)

**В този раздел не се попълват недопустими разходи**, те са само в раздел „Финансова информация – източници на финансиране“ от Формуляра за кандидатстване.

**ВАЖНО: Стойностите заложени в бюджета следва да са равни на стойностите, предоставени във финансовия план (Приложение 12).**

**ВАЖНО:** В случай че проектът предвижда за изпълнение повече от един заряден център в проектното предложение следва да има отделна документация (вкл. финансова по образец) за всеки отделен заряден център.

1. В раздел 7 „**Финансова информация – източници на финансиране (в евро)“** в поле „Недопустими разходи, необходими за изпълнението на проекта“ се посочва сборът от разходите за изпълнение на дейности, които са недопустими за финансиране като:

* Разходи за планиране и проектиране;
* Разходи за подготовка на проектното предложение;
* Разходи за услуги, свързани с оценка на оперативна съвместимост, оценка на съответствие, ОВОС, одити, DNSH, климатична устойчивост, Натура 2000, Одит за пътна безопасност (в случай че е приложимо) и др.;
* Разходи за нематериални активи включително за програмни продукти, лицензи и др. разходи;
* Разходи за управление на проекта включително за възнаграждения на персонала, за командировки и др.;
* Разходи за информация и комуникации включително за видимост, прозрачност и комуникация;
* Разходи за изпълнени мерки за допълнителни удобства (напр. осигурени места за изчакване, площадки за краткотраен за отдих (открити или закрити), съоръжения за обслужване на пътуващите и на пътните превозни средства и др.);
* Всички разходи, извършени преди подаване на заявлението за кандидатстване.

1. В раздел 10 **„Екип“** от Формуляра за кандидатстване

Задълженията на лицата, пряко ангажирани с дейности по изпълнението и/или управлението на проекта трябва недвусмислено да произтичат от дейностите, съответно относимите към тях разходи, които са посочени във формуляра за кандидатстване. Не е допустимо да се дублират едни и същи преки задължения на членове от екипа.

Следва да се попълни информация относно членовете на екипа за организация, управление и/или изпълнение на проекта при съобразяване с квалификацията, функциите и задълженията, определени за съответната позиция в екипа.

Разходите за екип за управление на проекта **са недопустими** за финансиране по настоящата процедура и същите са обект на собствено финансиране.

1. В Раздел 11 **„План за външно възлагане“ (ако е приложимо)**

Изборът на изпълнител за реализираните дейности (СМР, услуги и/или доставки) следва да е извършен в съответствие с действащото национално и с европейското законодателство за възлагане на обществени поръчки.

За определянето на изпълнител за дейностите по строителство, услуги и/или доставки на стоки – обект на обществена поръчка по смисъла на Закона за обществените поръчки, се прилагат правилата на [ЗОП](apis://Base=NARH&DocCode=40377&Type=201/) – когато бенефициентът е възложител по смисъла на същия закон, и правилата предвидени в глава четвърта от Закона за управление на средствата от Европейските фондове при споделено управление, когато бенефициентът не е възложител по смисъла на ЗОП (чл. 49, ал. 2, т. 2 от Закона за управление на средствата от Европейските фондове при споделено управление и ПМС № 4 на МС от 11.01.2024 г. за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление).

За обществени поръчки, които са обявени преди датата на кандидатстване се посочват данните от обявата, като се посочва уникалния номер на поръчката в ЦАИС ЕОП, включително електронен адрес при пазарни консултации. Когато е приложимо се представя информация за публикуване на обявления в „[Официален вестник](https://eur-lex.europa.eu/homepage.html?locale=bg)“ на Европейския съюз.

За обществени поръчки, които са планирани и ще бъдат обявени след датата на кандидатстване се посочват прогнозни данни.

1. В раздел **„Допълнителна информация, необходима за оценка на проектното предложение“**

Кандидатът следва да аргументира в:

* поле **„Принос на проектното предложение за реализиране на хоризонталните принципи” и поле „Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания“**, *как предложените дейности съответстват и допринасят за реализиране на хоризонталните политики, както и прилагането на Хартата на основни права на ЕС и Конвенцията на ООН за правата на хората с увреждания.*
* в поле **„Капацитет на структурата, отговаряща за изпълнението на проекта, като се посочват нейният технически, юридически, финансов и административен капацитет“:**

*Технически капацитет (като минимум, моля, опишете накратко експертния опит, който се изисква за изпълнението на проекта, и посочете броя на служителите с такива експертни познания, налични в организацията и разпределени за работа по проекта)*

*Юридически капацитет (като минимална информация, посочете правния статут на кандидата, който позволява да се изпълни проектът, както и способността му да предприеме правни действия, ако е необходимо).*

*Финансов капацитет (като минимум, моля потвърдете финансовото състояние на структурата, отговаряща за изпълнението на проекта, за да се докаже, че тя е в състояние да гарантира необходимата ликвидност за подходящо финансиране на проекта с оглед осигуряване на успешното му изпълнение и бъдещата дейност по него в допълнение към другите дейности на структурата)*

*Административен капацитет (като минимална информация, моля, посочете финансираните от ЕС и/или съпоставими проекти, осъществени през последните десет години, а в отсъствието на такива примери посочете дали нуждите от техническа помощ са били взети под внимание; моля, посочете съответните институционални разпоредби, като например съществуването на звено за изпълнение на проекта, което е в състояние да изпълни и управлява проекта и, ако е възможно, включете предложената организационна структура за изпълнението на проекта и дейността по него).*

* в поле**„Принос на проектното предложение за целите и приоритетите на националната и общоевропейска политика”:**

*Описанието на проекта трябва да показва свързаност и съгласуваност на проекта с целите и приоритетите на националната и общоевропейска политика за програмния период 2021-2027 г.: Споразумение за партньорство на Република България, очертаващо помощта на Европейските фондове при споделено управление, (ЕФСУ) за периода 2021-2027 г.; Регламент (ЕС) № 1315/2013 на Европейския парламент и на Съвета от 11 декември 2013 година относно насоките на Съюза за развитието на трансевропейската транспортна мрежа; Дунавска стратегия; Интегрирана транспортна стратегия в периода до 2030 г., Актуализиран мултимодален национален транспортен модел, Инвестиционна програма за изпълнение на условията за усвояване на средствата от европейските фондове за периода 2021 – 2027 г.; Интегриран план в областта на енергетиката и климата на Република България 2021-2030 г. Национален план за внедряване на техническата спецификация за оперативна съвместимост относно подсистема „Контрол, управление и сигнализация“ на железопътната система в Европейския съюз; Национален план за развитие на комбинирания транспорт в РБ, Национална рамка за политика за развитието на пазара на алтернативни горива в транспортния сектор и за разгръщането на съответната инфраструктура, Национална стратегия за безопасност на движението по пътищата в Република България за периода 2021-2030 г.; допълняемост на инвестициите по ПТС 2021-2027 (включително фазирани проекти), МСЕ, НПВУ и други програми и/или проекти/инициативи в ход и финансирани от други източници. За проекти, за които е приложимо отключващо условие, то те са съгласувани със съответните стратегии и документи за планиране, приети за спазването на това отключващо условие.*

* в поле **Информация за всички съответни институционални договорености с трети страни във връзка с изпълнението на проекта и успешното функциониране на създадените по него съоръжения, които са били планирани и евентуално сключени**

*Опишете подробно как ще се управлява инфраструктурата след приключването на проекта (т.е. наименование на стопанския субект; методи за подбор — публично управление или концесия; вид на договора и т.н.).*

* в поле **Етап на експлоатация**

*Моля, обяснете какви мерки са планирани/предприети от бенефициента, за да се гарантира оптимално използване на инфраструктурата в етапа на експлоатация*

* в поле **Проверка на спазването на правилата за държавната помощ**

*Считате ли, че този проект включва предоставянето на държавна помощ?*

***Ако отговорът е утвърдителен****, то този проект е допустим за финансиране по настоящата процедура, само ако отговаря на условията съгласно приложение № 8 на настоящите Условия за кандидатстване. Моля, подробно обяснете основанията и представете доказателства за заключението, че проектът включва съвместима държавна помощ.*

*Обяснението следва да съдържа информация и доказателства, че за изпълнението на проекта е необходима държавна помощ в размер на поисканата БФП.*

*В случай че информацията не може да бъде събрана в това поле към формуляра за кандидатстване може да бъде прикачен допълнителен описателен документ например финансов анализ или бизнес план.*

* в поле **Изпълнени мерки за допълнителни удобства**

*Моля да се опишат предвидени за изпълнение мерки за допълнителни удобства (напр. осигурени места за изчакване, площадки за краткотраен за отдих (открити или закрити), съоръжения за обслужване на пътуващите и на пътните превозни средства и др.).*

***Разходите за изпълнението на тези мерки не са допустими за финансиране.***

## Минимални изисквания за видимост, прозрачност и комуникация

В рамките на проекта задължително се изпълняват дейности за видимост, прозрачност и комуникация.

Дейностите по видимост, прозрачност и комуникация трябва да отговарят на условията и изискванията, определени в Глава ІІІ „Видимост, прозрачност и комуникация“ и Приложение IX от Регламент (ЕС) 2021/1060 на Европейския парламент и на Съвета и в публикуваните официални източници и материали за видимост, прозрачност и комуникация на следните адреси:

<https://ec.europa.eu/regional_policy/information-sources/logo-download-center_en> .

<https://ec.europa.eu/regional_policy/policy/communication/how-to-communicate_en>

<https://ec.europa.eu/regional_policy/policy/communication/online-generator_en>

Ясни насоки за изпълнение на дейности за комуникация и видимост са дадени в следните документи:

* „Национална комуникационна стратегия 2021 -2027“ и приложения към нея, в това число Единен наръчник на бенефициента за прилагане на правилата за информация и комуникация 2021-2027 г. https://www.eufunds.bg/bg/node/15854
* „Правилата за комуникация и видимост“ на финансираните от Европейския съюз програми за периода 2021—2027 г.
* <https://ec.europa.eu/regional_policy/sources/policy/communication/support_kit_visibility_2127_en.pdf>
* <https://commission.europa.eu/resources-partners/european-commission-visual-identity_en>
* https://www.eufunds.bg/bg/node/14973

При осъществяване на дейности за осигуряване на видимост, прозрачност и комуникация бенефициентите използват емблемата на Съюза в съответствие с приложение IX, към Регламент № 2021/1060.

За настоящата процедура дейностите, които следва да бъдат изпълнени са подробно описани в Приложение 11.

**ВАЖНО:** За всеки инвестиционен проект се подава заедно с Формуляр за кандидатстване, попълнен в ИСУН 2020 и останалите приложими документи, посочени в т. 21 по-долу.

## Ред за оценяване на проектните предложения:

Подборът на проектни предложения по настоящата процедура ще се основава на принципа на финансиране, основано на нуждите – съответствие с основните предизвикателства пред бизнеса/икономиката, идентифицирани в Споразумението за партньорство, стратегията на Програма Транспортна свързаност 2021-2027 и приложимите стратегически документи.

Оценката и класирането на проектните предложения по настоящата процедура се извършват от Оценителна комисия, определена с акт на Ръководителя на УО. Всички проектни предложения, подадени в срок, се оценяват в съответствие с Критериите и методиката за оценка на проектните предложения по процедурата, посочени в т. 20.1 от настоящите Условия за кандидатстване и в Приложение 5[[12]](#footnote-12). Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл. 26, ал. 7 от ЗУСЕФСУ.

Оценката на проектните предложения включва:

Етап 1: Оценка на административното съответствие и допустимостта;

Етап 2: Техническа и финансова оценка.

**Оценка на административното съответствие и допустимостта:**

В процеса на оценка на административното съответствие и допустимостта (АСД) на проектните предложения по процедурата, ще бъде проверявано дали:

- проектното предложение се отнася за обявената процедура за подбор на проекти;

- налице са всички документи, представени и попълнени съгласно изискванията, посочени в т. 21 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите и проектните дейности с критериите за допустимост, посочени в Условията за кандидатстване.

**ВАЖНО! Проектното предложение трябва да отговаря на всички критерии за административното съответствие и на всички критерии за допустимост (оценка „ДА” на всички критерии за административно съответствие и допустимост. В случай, че на даден критерий за АСД бъде поставена оценка „Не“ проекта се отхвърля.**

Когато при извършване на гореописаната проверката се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

Ако установените нередовности не бъдат отстранени или съответните документи не бъдат представени от кандидата или са представени, но не съгласно изискванията, проектното предложение се отхвърля.

Искането за предоставяне на информация/документи се изпраща чрез Модул „Оценителна сесия“, раздел „Комуникация“ на ИСУН, за което кандидатът получава съобщение на електронния адрес, посочен при регистрацията на потребителя, подал проектното предложение. В тази връзка, е необходимо кандидатите да разполагат винаги с достъп до електронния адрес, към който е асоцииран профила в ИСУН. За дата на получаване на искането за документи/информация се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН, от профила, от който е подадено предложението. Отговорност на кандидата е да проверява регулярно по своя инициатива профила си в ИСУН за наличието на съобщения, отправени към него по повод и във връзка с производството по предоставяне на безвъзмездна финансова помощ. Кандидатът представя допълнителните разяснения и/или документи по електронен път чрез ИСУН. Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН[[13]](#footnote-13).

Всички административно-производствени действия, изявления, обективирани кореспонденции и комуникации, искания за предоставяне на допълнителна информация и документални доказателства и др. от страна на УО на ПТС се провеждат в съответствие с разпоредбата на чл. 22, ал. 2 във връзка с чл. 23 от ЗУСЕФСУ, като приложимост в пълна степен намира Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН. **Съгласно чл. 13, ал. 1 от същата, електронен документ и/или електронно изявление се счита за получено от съответния управляващ орган/междинно звено, кандидат или бенефициент с изпращането му в ИСУН**.

След приключване на оценката на административното съответствие и допустимостта, на интернет страницата на Програма „Транспортна свързаност“ (<https://www.eufunds.bg/bg/optti/term/393>) и в ИСУН се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава само и единствено чрез ИСУН чрез модул „Комуникация“. Този начин на уведомяване е предвиден в чл. 27, ал. 2, изречение първо от Наредбата за определяне на условията, реда и механизма за функциониране на информационната система за управление и наблюдение на средствата от европейските фондове при споделено управление (ИСУН) и за провеждане на производства пред управляващите органи посредством ИСУН (приета с ПМС № 243 от 20.09.2016 г., обн., ДВ, бр. 76 от 30.09.2016 г, посл. изм. ДВ. бр. 64 от 30 Юли 2024г.). За дата на получаване на съобщението от кандидата се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. Управляващият орган не носи отговорност, ако кандидатите не получават уведомления за кореспонденцията с УО.

Кандидатите, чиито проектни предложения са включени в списъка, могат да подадат писмени възражения пред Ръководителя на УО в едноседмичен срок от съобщаването посредством ИСУН. Към възражението не могат да се представят нови документи, които не са били част от първоначално представеното проектно предложение и/или не са допълнени по реда на т. 20 от настоящите Условия за кандидатстване. Ръководителят на УО се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат. Ръководителят на управляващия орган прекратява производството по отношение на кандидат, чието проектно предложение е включено в списък на проектните предложения, които не се допускат до техническа и финансова оценка и той не е подал възражение в срока и по реда на чл. 19, ал. 4 от ПМС 23/2023 г. Актът за прекратяване на производството се издава в двуседмичен срок от съобщаването на кандидата за недопускането на проектното му предложение до техническа и финансова оценка.

**ВАЖНО: УО няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, както и изпратени след срока по чл. 34, ал. 3 от ЗУСЕФСУ и чл. 19, ал. 4 от ПМС № 23/2023 г.**

**Само проектни предложения, преминали успешно оценка на административното съответствие и допустимостта, подлежат на техническа и финансова оценка.**

**Техническа и финансова оценка:**

Техническата и финансова оценка се извършва само за проектните предложения, които са преминали успешно оценка на административното съответствие и допустимостта.

Критериите за техническа и финансова оценка на проектните предложения са обособени в раздели и подраздели, както е указано в Таблицата с критериите за техническа и финансова оценка на проектните предложения по процедурата, изчерпателно изброени в Приложение 5 към Условията за кандидатстване.

Техническата оценка и финансовата оценка на проектните предложения включва и проверка и оценка на реалистичността, ефективността и допустимостта на всички предвидени дейности и разходи.

В процеса на техническа и финансова оценка Оценителната комисия може да извърши корекции в бюджета на проектното предложение, в случай че установи:

- наличие на недопустими дейности и/или разходи;

- несъответствие между предвидените дейности и видовете заложени разходи;

- дублиране на разходи;

- неспазване на заложените в Условията за кандидатстване правила или ограничения по отношение на заложени процентни съотношения/прагове на разходи;

- несъответствие с правилата за държавните помощи или друг вид несъответствие.

Промените в бюджета не могат да доведат до:

- увеличаване на размера или на интензитета на безвъзмездната финансова помощ, заявени в подаденото проектно предложение;

- невъзможност за изпълнение на целите на проекта или на проектните дейности;

- подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕФСУ.

В случай че по време на техническата и финансова оценка се установи надвишаване на интензитета на безвъзмездната финансова помощ и/или максималния размер на безвъзмездната финансова помощ и/или друг вид ограничения, определени в настоящите Условия за кандидатстване, Оценителната комисия служебно го намалява до максимално допустимия интензитет и/или размер.

По време на техническата и финансова оценка предложените в бюджета на проекта индикативни цени за инвестиции в дълготрайни активи ще подлежат на проверка от страна на Оценителната комисия по отношение на тяхната реалистичност спрямо посочените цени в приложените доказателства за планирането им.

В случай че по време на техническата и финансова оценка се установи наличие на недопустим разход или на разход, който не е обоснован във Формуляра за кандидатстване, или на разход, който не е съпоставим с пазарните цени за аналогични активи (съгласно представените доказателства), Оценителната комисия служебно премахва/коригира съответния разход от бюджета на проекта.

Корекции в бюджета при несъответствие между предвидените дейности и видовете заложени разходи, както и в случай на дублиране на разходи, ще се извършват след като се изиска допълнителна пояснителна информация от кандидата, като срокът за представянето ѝ е не по-кратък от 3 (три) работни дни.

Извън тази проверка е възможно да бъдат установени и други обстоятелства, които да изискват допълнителна пояснителна информация или документ от кандидатите относно декларираните обстоятелства и представените документи, съгласно т. 25 от Условията за кандидатстване. Тази възможност не може да води до подобряване на качеството на проектното предложение и до нарушаване на принципите по чл. 29, ал. 1 от ЗУСЕФСУ. Допълнителни разяснения и документи от кандидатите могат да бъдат изискани като за целта ще бъде предоставян срок не по-кратък от една седмица от датата на получаване на искането за предоставяне на допълнителни разяснения/документи. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. За дата на получаване на искането за документи/информация се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН, в профила от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Отговорност на кандидата е да проверява регулярно по своя инициатива профила си в ИСУН за наличието на съобщения, отправени към него по повод и във връзка с производството по предоставяне на безвъзмездна финансова помощ. Кандидатът представя допълнителните разяснения и/или документи по електронен път чрез ИСУН.

Допълнителна информация може да бъде предоставена само по искане на оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание.

Въз основа на резултатите от оценката комисията изготвя оценителен доклад до ръководителя на управляващия орган, който включва:

1. списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всяко предложение;

2. списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране;

3. списък на предложените за отхвърляне проектни предложения и основанието за отхвърлянето им, включващ проектни предложения, отхвърлени на етап техническа и финансова оценка;

4. списък на проектните предложения с прекратено производство по чл. 19, ал. 9, т. 2 и ал. 10 от ПМС 23/2023 г.;

5. списък на оттеглените по време на оценката проектни предложения.

При одобрен оценителен доклад кандидатите от списъка по т. 1, а в случаите на остатъчен финансов ресурс кандидатите от списъка по т. 2, се поканват да представят в 30-дневен срок доказателства, че отговарят на изискванията за бенефициент.

## Критерии и методика за оценка на проектните предложения:

Критериите съгласно, които ще се извършва техническата и финансовата оценка на проектните предложение за тази процедура са следните:

1. Местоположение на проектното предложение:

2. Комплексност на проектното предложение

3. Цена на зарядна станция

4. Изпълнени мерки за допълнителни удобства

Максималните и минималните точки за всеки един от критериите са представени в таблица 1.

Табл. 1 Критерии за оценка

|  |  |  |
| --- | --- | --- |
| Критерии за оценка | Минимална оценка | Максимална оценка |
| Местоположение | 20 | 30 |
| Комплексност на проектното предложение | 1 | 20 |
| Цена на зарядна станция | 0 | 40 |
| Изпълнени мерки за допълнителни удобства | 0 | 10 |

Максимален брой точки: 100 точки

Минимално допустима оценка за качеството на проектното предложение: 21 точки

Предложенията, които получат 21 или повече от 21 точки, ще бъдат разгледани за финансиране - в рамките на наличния бюджет по процедурата (т.е. до бюджетния таван). Предложения, които получат от нула до 20 точки, включително ще бъдат отхвърлени.

**ВАЖНО: Проектните предложения, получили минимум 21 точки на етап „Техническа и финансова оценка”, се класират в низходящ ред съобразно получената оценка. За финансиране се предлагат всички или част от проектите по реда на класирането им до изчерпване на бюджета на процедурата, посочен в т. 8 от настоящите Условия за кандидатстване. Техническата и финансовата оценка на проектните предложения се извършват чрез директно въвеждане на класирането и мотивите за него в ИСУН.**

Проектни предложения, които са получили по-малко от 21 точки по критериите за техническа и финансова оценка, се отхвърлят.

За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин:

Проектните предложения ще бъдат класирани съобразно получения брой точки по критерий 1 „Местоположение на обекта“. В случай че проектните предложения имат равен брой точки по посочения критерии, същите ще бъдат класирани съобразно получения брой точки по критерии 2 „Комплексност на проектното предложение“. В случай че проектите имат равен брой точки на етап „Техническа и финансова оценка“ и равен брой точки по гореизброените раздели, проектните предложения ще се класират съобразно получения брой точки по следните критерии: „Цена на зарядeн център“. В случай че има равенство по всички гореизброени показатели, проектните предложения ще бъдат класирани по реда на подаването им в ИСУН.

**Решение за отхвърляне на дадено проектно предложение ще бъде взимано на следните основания:**

**-** Предложението е непълно или не отговаря в други отношения на поставените условия в настоящите Насоки за кандидатстване;

- Предложението е непълно или не отговаря в други отношения на поставените условия за административно съответствие;

- Кандидатът не отговаря на условията за допустимост;

- Проектът не отговаря на условията за допустимост;

- Проектът не покрива критериите за качество (не покрива минималния брой точки);

- Не са спазени други критерии, посочени в Условията за кандидатстване;

- Кандидатите са представили невярна информация с цел получаване на безвъзмездна помощ по настоящата процедура или не са представили изискваната задължителна според Условията за кандидатстване информация.

Ръководството за потребителя за модул „Е-кандидатстване“ в ИСУН 2020 може да намерено на адрес: (<https://eumis2020.government.bg/bg/s/Help/Index> ).

## Служебни проверки в хода на оценката

В хода на оценката ще се извършват следните служебни проверки на предоставените от кандидатите документи:

**Чрез Националния статистически институт:**

* Декларираната от кандидата в Приложение №15 категория на предприятието;
* Декларираните от кандидата данни за дейност на предприятието и приключени финансови години - Справка за предприятието, Отчет за приходите и разходите, Счетоводен баланс, Справка за нетекущите (дълготрайните) активи, Справка за нетекущите (дълготрайните) активи на микропредприятията, Справка за разходите за придобиване на дълготрайни материални активи, Справка за получените субсидии и инвестиционни помощи и извършените разходи за 2023 г., 2024 г. и 2025 г. на кандидата, неговите и свързани предприятия;

В случай, че кандидатът съставя консолидиран финансов отчет или е включен чрез консолидиране в консолидирания финансов отчет на друго предприятие се представят и консолидираните Отчет за приходите и разходите и Счетоводен баланс, в които предприятието запазва своите параметри по чл. 3 от ЗМСП без промяна за предходните две приключени/последователни финансови години.

Отчет за заетите лица, средствата за работна заплата и други разходи за труд на кандидата, неговите предприятия-партньори и свързани предприятия за 2023 г., 2024 г. и 2025 г.;

**Чрез Националната агенция за приходите:**

* наличие/липса на задължения на кандидата към датата на подаване на формуляра за кандидатстване.

**Чрез Министерството на правосъдието:**

* Свидетелство за съдимост за лицата, които представляват кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят и за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
* В случаите, когато по процедурата кандидатства сдружение на юридически лица условието в горния абзац се отнася за всички партньори в сдружението.

Служебна проверка е възможно да бъде извършена по отношение на лица, които са родени в България и не са осъждани. Лицата, които са български граждани, но са родени в чужбина, чуждестранните граждани или са осъжданите лица следва да представят Свидетелство за съдимост (издадено не по-рано от 6 месеца към датата на сключване на договора). Когато за някое от горепосочените лица свидетелството за съдимост подлежи на издаване от чуждестранен орган, същото се представя и в легализиран превод. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**Чрез Изпълнителна агенция „Главна инспекция по труда“:**

* Удостоверение за липса на извършено нарушение, установено с влязло в сила наказателно постановление или съдебно решение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

**Чрез публично достъпни официални регистри, поддържани от Министерството на финансите, Комисията за защита на конкуренцията, Агенцията по обществените поръчки и други оторизирани органи при необходимост.**

По всяко време, може да се извърши документална проверка на декларираните от кандидатите данни и/или да изиска допълнителна информация или разяснения от тях.

При деклариране на неверни данни от страна на кандидатите ще бъде уведомявана прокуратурата.

Кандидатите по настоящата процедура следва да имат предвид, че с подаването на Заявлението за кандидатстване същите се съгласяват личните данни на физическите лица, посочени в заявлението за подкрепа, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.

## Процедура за уведомяване на кандидатите и сключване на административен договор за предоставяне на безвъзмездна финансова помощ

При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи за сключване на административен договор. Когато за удостоверяване на обстоятелствата е необходимо издаването на документи от органи или институции извън страната, срокът може да бъде удължен с 30 дни.

Преди сключване на АДБФП може да бъде извършвана документална проверка както на декларираната от одобрените кандидати на етап кандидатстване категория предприятие, така и на категорията към момента преди сключване на договора. В случай че бъде установена погрешно декларирана категория или преди сключване на договора настъпи промяна в декларираната на етап кандидатстване категория на одобрен кандидат, в резултат на което е налице неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за бенефициент по настоящата процедура, ще бъде издадено решение за отказ за предоставяне на безвъзмездна финансова помощ.

Поканата за представянето на документите се изпраща през ИСУН, модул „Комуникация с кандидати“ и съответно през същия модул кандидатът изпраща следните документи:

**ВАЖНО:** Изискуемите декларации/заявления следва да са подписани с КЕП на задълженото лице – официалния представляващ на кандидата или официалните представляващи го (в случаите, когато се представлява само заедно) и за представянето им упълномощаването е недопустимо.

I. Кандидатът трябва да представи следните документи:

1. Изрично пълномощно, в случаите, в които при сключване на административния договор кандидатът се представлява от лице, различно от законните му представители.

2. Формуляр за финансова идентификация – (по образец Приложение 6 от документите към Условия за изпълнение) – за всички кандидати

3. Заявление за профил за достъп на законния представител на бенефициента до ИСУН по образец, приложен към Условия за изпълнение - за всички кандидати и/или Заявление за профил за достъп на упълномощени от бенефициента лица до ИСУН – подписано от лицето/ата, вписани като представляващи предприятието в търговския регистър.

4. Копия от разрешителни документи за осъществяване на инвестицията, предмет на проектното предложение (разрешение за поставяне на преместваем обект и/или разрешение за строеж, в случай че кандидатът не ги е представил на етап оценка на формуляра за кандидатстване.

Процедурата по проверка на документалната допустимост на кандидатите ще се извършва изцяло в електронна среда чрез ИСУН, поради което комуникацията между УО на ПТС и кандидатите ще се води единствено през нея. До всеки одобрен за финансиране кандидат се изпраща електронно уведомление (покана по чл. 36, ал. 2 от ЗУСЕФСУ) за представяне на конкретни изброени доказателства за доказване на съответствието му с изискванията за бенефициент. Поканите са електронни документи с електронен подпис на Ръководителя на УО/оправомощено от него лице/, които се изпращат чрез ИСУН.

Уведомлението съдържа указания за вида и формата за действителност на изисканите документи, както и срока, в който тези документи следва да бъдат представени. Поканите се считат за получени от съответния кандидат с изпращането им в ИСУН.

При наличие на някое от основанията за отказ от предоставяне на финансова помощ, покана по чл. 36, ал. 2 от ЗУСЕФСУ до съответния кандидат не се изпраща.

**ВАЖНО: Изискуемите при извършваната проверка декларации са частни документи, които следва да са издадени като електронни такива. В този смисъл, те следва да са подписани с валиден КЕП на задълженото лице - официалния представляващ на кандидата или официалните представляващи го (в случаите, когато предприятието се представлява само заедно) и за представянето им институтът на упълномощаването е неприложим.**

## Решение за отказ за предоставяне на безвъзмездна финансова помощ

Ръководителят на УО издава мотивирано решение, с което отказва предоставянето на безвъзмездна финансова помощ, в 14-дневен срок от одобряването на оценителния доклад, съответно от изтичането на срока по чл. 36, ал. 2 от ЗУСЕФСУ:

- за всяко проектно предложение, включено в списък на предложените за отхвърляне проектни предложения и основанието за отхвърлянето им;

- за проектно предложение, включено в списъка на предложените за финансиране проектни предложения, съответно списъка с резервните проектни предложения, подредени по реда на тяхното класиране, които успешно са преминали оценяването, но за които не достига финансиране - при несъгласие на кандидата да сключи административен договор;

- на кандидат, който не отговаря на изискванията за бенефициент или не е представил в срок доказателства за това;

- - на кандидат, който не е представил копия от разрешителни документи за осъществяване на инвестицията, предмет на проектното предложение (разрешение за поставяне на преместваем обект и/или разрешение за строеж;

- за проектни предложения, при които се предвижда финансиране в нарушение на чл. 4, ал. 4 от ЗУСЕФСУ;

- за проектни предложения, при които държавната помощ е недопустима или се надхвърлят прагът на допустимата държавна помощ или установените в акт на Европейския съюз прагове за минимална помощ.

Индивидуалните административни актове за отказ за предоставяне на безвъзмездна финансова помощ се издават на кандидата като електронни документи по реда на Закона за електронното управление и се съобщават на кандидатите чрез ИСУН. Към съобщението до съответния кандидат се прикача и издадения акт.

При остатъчен финансов ресурс безвъзмездна финансова помощ може да бъде предоставена и за проектни предложения от списъка с резервните проектни предложения, подредени по реда на тяхното класиране, които успешно са преминали оценяването, но за които не достига финансиране (ако има съставен такъв).

Всеки кандидат може да подаде до Ръководителя на УО сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по Програма Транспортна свързаност и/или от бенефициентите на безвъзмездна финансова помощ по Програма Транспортна свързаност, които при изпълнение на договор, сключен по проект финансиран от Европейския фонд за регионално развитие, предоставят невярна и /или подвеждаща информация за вписване в регистъра и проверка.

След сключване на административните договори, с оглед спазване на изискванията за публичност и прозрачност на държавните и минималните помощи и във връзка с чл. 9 от Регламент (ЕС) № 651/2014 в Mодула за прозрачност на Европейската комисия ще се публикува информация за всяка предоставена индивидуална държавна помощ в размер над 100 000 евро.

## Списък на документите, които се подават на етап кандидатстване:

Кандидатът по настоящата процедура следва да попълни Формуляр за кандидатстване и да представи по електронен път чрез ИСУН всички изискуеми документи, както следва:

1. Декларация, че кандидатът е запознат с условията за кандидатстване и условията за изпълнение – част от формуляра за кандидатстване - (Приложение № 2 Декларация УК). Попълва се електронно в ИСУН, в раздел „Е-Декларации“ на формуляра за кандидатстване (подписва се заедно с ФК);

ВАЖНО: *Декларацията по т. 1 се попълва и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието-кандидат заедно и/или поотделно, и/или по друг начин.*

1. Пълномощно за упълномощаване на лице, представляващо кандидата във връзка с подаване на проектното предложение и подписване на формуляра с електронен подпис – (Приложение № 1 Пълномощно), подписано с КЕП (прилага се в случаите, когато конкретният кандидат е упълномощил друго лице да го представлява при електронното подписване и изпращане на формуляра за кандидатстване);

ВАЖНО*: Документът не е задължителен, а се изисква само в случай, че кандидатите желаят да упълномощят лице, което не е официален представител на предприятието-кандидат, да подаде проектното предложение с валиден КЕП. Изричното пълномощно се попълва по образец (Приложение 1) и се подписва (на хартия или с валиден КЕП) от официалния представител на кандидата, а в случай че кандидатът се представлява САМО ЗАЕДНО от няколко физически лица, попълват се данните и изричното пълномощно се подписва от ВСИЧКИ от тях, и се прикачва в ИСУН.*

1. Доказателствени документи за подадено заявление за издаване на документи за осъществяване на инвестицията (напр. чрез предоставяне на вх. номер на подаване или др.), предмет на проектното предложение (разрешение за поставяне на преместваем обект и/или разрешение за строеж) или при наличие издадени копия от разрешителни документи за осъществяване на инвестицията, предмет на проектното предложение (разрешение за поставяне на преместваем обект и/или разрешение за строеж);

**ВАЖНО!!! Ако към момента на подаване на ПП и в етапа на оценка на проектното предложение кандидатът не разполага с разрешителни документи за осъществяване на инвестицията, предмет на проектното предложение (разрешение за поставяне на преместваем обект и/или разрешение за строеж), то проектното предложение ще бъде класирано. Кандидатът е задължен да представи тези документи преди подписване на административния договор за предоставяне на БФП.**

**Административен договор за предоставяне на безвъзмездна финансова помощ няма да бъде сключен с кандидат, който към датата на сключване на съответния договор не предостави съответните разрешителни документи за осъществяване на ПП.**

1. Проект на зарядната инфраструктура, за подпомагане на която се кандидатства, включително:
   1. Схема/скица с указан начин на поставяне;
   2. Проектна документация, план, отстояния от съществуващи сгради и инфраструктура, конструктивни елементи (ако е приложимо);

4.3. Схема на ситуационното разположение на съществуващата прилежаща пътна инфраструктура, включително организация на движението, паркоместа, места за изчакване и др., когато няма изменение на пътната инфраструктура (ако е приложимо);

4.4. Съгласуван от администрацията управляваща пътя, технически проект за включване в съществуващата пътна или улична инфраструктура включващ част "Пътна" и част "Организация и безопасност на движението" (по реда определен с „Наредба за специално ползване за пътищата“ или по реда, приложим за общински пътища и улици или съгласно ЗУТ) – ако е приложимо;

4.5. Одит за пътна безопасност на техническия проект за изграждане, основен ремонт или реконструкция на пътната инфраструктура за включване в съществуващата пътна или улична инфраструктура, по отношение на основния път, когато той попада в списъка съгласно изискванията на чл. 2, ал. 2 и 3 от Наредбата за процедурите за управление на безопасността на пътната инфраструктура – ако е приложимо;

4.6. Проект за включване в електропреносната мрежа, съгласно българското законодателство;

4.7. Документи доказващи предварително съгласуване на включването в електропреносната мрежа от оператор, съгласно Закона за енергетиката за съответната мощност – становище за присъединяване и / или предварителен договор за присъединяване;

1. Техническа документация;
2. Техническа спецификация на предвидените за закупуване ДМА/ДНА, КСС – ако е приложимо (прилага се ако в ПП се предвижда извършването на СМР дейности);
3. Финансов план (Приложение № 12);
4. Документация във връзка с климатична устойчивост, ОВОС, DNSH и Натура 2000 (ако е приложимо);
5. Въпросници за самооценка във връзка с ОВОС и DNSH (Приложение № 14);
6. Декларация за държавни помощи (Приложение № 9);
   1. Декларация за получени държавна помощ (Приложение № 9.1.) - ако е приложимо;

10.2 Декларация, заверена от независим одитор, удостоверяваща че предприятието не е в затруднено положение;

1. Финансов анализ или бизнес план, включващ финансова обосновка на проектното предложение, вкл. оферти, предварително или окончателно споразумение с производител или доставчик на зарядна инфраструктура за доставка и/или инсталация (когато кандидатът не е производител или доставчик), както и оферти/КСС за СМР за поставяне на съответната инсталация по всички проектни части, както и методика за определяне на цените (тарифите) на предоставяните услуги с фокус към изискванията за жизнеспособност на инвестицията, съответствието им с пазарните цени, както и принципа за не прилагане на необосновани преференциални условия за достъп или диференциране на цените;
2. Документи за собственост на терена (нотариален акт, ако е собствен, или договор за дългосрочен наем и нотариално заверено съгласие на собственика, ако теренът е нает) - минимум шест години;
3. Осигурено съфинансиране (например банково извлечение за доказване на наличие на собствени средства или договор за предоставяне на заем от финансова институция);
4. Декларация за вид предприятие, вкл. попълнено екселска таблица (ако е приложимо) с попълнена информация за свързани предприятия или предприятия партньори – Приложения 15.1 и 15.2;

**ВАЖНО!!!**

За всички предприятия, с които кандидатът се намира в отношение на „свързаност“ или „партньорство“ се представят следните документи:

- Отчет за приходите и разходите и Счетоводен баланс за последните две приключили/последователни финансови години във формат идентичен на този, в който са подадени към НСИ (индивидуален).

*В случай че кандидатът съставя консолидиран финансов отчет или е включен чрез консолидиране в консолидирания финансов отчет на друго предприятие се представя консолидирани Отчет за приходите и разходите и Счетоводен баланс (ако е приложимо) на кандидата, за последните 2 (две) приключени/последователни финансови години.*

*-* Отчет за заетите лица, средствата за работна заплата и други разходи за труд за последните две приключили/последователни финансови години във формат идентичен на този, в който са подадени към НСИ.

При установяване на свързани предприятия и/или предприятия-партньори, които не са посочени в Справките за обобщените параметри на предприятието, от кандидата може да бъде изискано да представи и Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ), за тези предприятия за последните 2 (две) приключени/последователни финансови години. Посочените документи или еквивалентни на тях, съобразно законодателството на съответната държава, се представят за всички предприятия независимо от мястото, на което са установени.

Финансовите отчети трябва да отговарят на изискванията на чл. 25 от Закона за счетоводството. Финансовите отчети трябва да бъдат подписани от ръководителя на предприятието и физическото лице, което е съставило финансовия отчет, или от представляващия и/или управляващия счетоводното предприятие, когато финансовият отчет е съставен от счетоводно предприятие. Във финансовите отчети се посочват имената на лицата, които са го подписали.

В случай че посочените документи са оповестени в Търговския регистър обстоятелствата ще се проверяват по служебен път.

В случай че кандидатът е в отношения на свързаност и/или партньорство с трети предприятия, то (при условията на чл. 23, ал. 6 от Закона за търговския регистър) той трябва да представи документи по настоящата точка и за тези предприятия. За предприятията, с които кандидатите са в отношения на свързаност и/или партньорство и които са установени в държава, различна от Република България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени.

Документи, удостоверяващи актуалното състояние и реалните собственици на съответното предприятие (ако е приложимо), в случай че някое от свързаните предприятия или предприятията - партньори на предприятието – кандидат е чуждестранно лице.

Документ, чийто оригинал е на чужд език, се представя и в превод на български език.

Горепосочените документи следва да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).

Декларацията, че кандидатът е запознат с условията за кандидатстване и условията за изпълнение и декларацията за държавни помощи се подават чрез попълване на т. „E-ДЕКЛАРАЦИИ“ на Формуляра на кандидатстване.

**ВАЖНО**:

1. В случай че кандидатът има САМО един официален представляващ, вписан в ТР и регистъра на ЮЛНЦ, и проектното предложение се подава с негов валиден КЕП, **декларациите по точки 1, 10 и 14** НЕ са изискуеми за прилагане в раздел „Прикачени документи“ от Формуляра за кандидатстване, в случай че релевантната информация е попълнена и декларирана от кандидата в раздел „E-ДЕКЛАРАЦИИ“ от Формуляра, в противен случай същите следва да се приложат в раздел „Прикачени документи“ от Формуляра за кандидатстване.

**Декларациите по точки 1, 10 и 14** са изискуеми за прилагане в раздел „Прикачени документи“ от Формуляра за кандидатстване, в случаите когато:

- предприятието-кандидат има двама или повече официални представляващи, вписани в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието-кандидат заедно и/или поотделно, и/или по друг начин, а Формулярът за кандидатстване се подава с КЕП само от единия от тях: в този случай **декларацията по точка 1** се попълва, датира и подписва от ВСИЧКИ представляващи (независимо дали представляват кандидата заедно и/или поотделно), които не са подписали с КЕП Формуляра за кандидатстване, след което се прилага в раздел „Прикачени документи“ от Формуляра.

- предприятието-кандидат се представлява САМО ЗАЕДНО от няколко физически лица, вписани в ТР и регистъра на ЮЛНЦ (вкл. прокурист/и, ако е приложимо), а Формулярът за кандидатстване се подава с КЕП само от единия от тях: в този случай **декларациите по точки 10 и 14** се попълват, датират и подписват от ВСИЧКИ представляващи, които не са подписали с КЕП Формуляра за кандидатстване, след което се прилагат в раздел „Прикачени документи“ от Формуляра.

- Формулярът за кандидатстване се подава **с КЕП от упълномощено лице**: в този случай **декларацията по точка 1** се попълва, датира и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо) и се прилага в раздел „Прикачени документи“ от Формуляра. При подаване на Формуляра за кандидатстване с КЕП от упълномощено лице, **декларациите по точки 10 и 14** се попълват, датират и подписват от официален представляващ на кандидата, а ако предприятието се представлява САМО заедно от няколко физически лица - **декларациите по точки 10 и 14** се попълват, датират и подписват от всички тях, след което се прилагат в раздел „Прикачени документи“ от Формуляра.

**ВАЖНО:** Информацията, декларирана в раздел „Е-декларации“ от Формуляра за кандидатстване трябва да бъде идентична с тази, посочена в **декларациите по точки 1, 10 и 14**, в случай че същите е необходимо да се представят в раздел „Прикачени документи“ от Формуляра. При разминаване, за верни ще се приемат данните, подписани с валиден КЕП от официалния/те представляващ/и кандидата. При подписване на Формуляра за кандидатстване с КЕП от упълномощено лице - за верни ще се приемат данните, декларирани в представените декларации по точки **1, 10 и 14**, подписани от официалния/те представляващ/и кандидата.

Допустим е един от следните **два варианта на подписване** на пълномощното по точка 1 (ако е приложимо) и декларациите по точки **1, 10 и 14** при прилагането им в раздел „Прикачени документи“ от Формуляра за кандидатстване:

**- Вариант 1:** Документите се попълват по образец, датират се и се подписват **на хартиен носител** от съответните лица, официално представляващи кандидата и вписани в ТР и регистъра на ЮЛНЦ (вкл. прокурист/и, ако е приложимо), след което документите по точки **1, 2, 10 и 14** се сканират и се прикачват в раздел „Прикачени документи“ от Формуляра за кандидатстване.

**- Вариант 2:** Документите се попълват и **подписват с валиден КЕП** от съответните лица, официално представляващи кандидата (вкл. прокурист/и, ако е приложимо), вписани в ТР и регистъра на ЮЛНЦ и се прикачват в раздел „Прикачени документи“ от Формуляра за кандидатстване. В случай че е възприет подход на подписване на документите с КЕП, то е препоръчително **подписването да е чрез attached signature – файл и подпис в един документ (подписът да се съдържа в документа).**

**ВАЖНО:** Лицето/ата, официално представляващо/и кандидата, **няма/т право да упълномощава/т други лица да подписват декларациите по точки 1, 10 и 14** тъй като с тях се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

**ВАЖНО:** В случай че кандидат по процедурата е чуждестранно юридическо лице, с оглед извършване на оценката по отделните критерии, от него могат да бъдат изискани и други допълнителни документи, вкл. документи, удостоверяващи актуално състояние, съотносимите за съответната държава, отчети за дейността (например: счетоводен баланс, отчет за приходите и разходите, отчет за заетите лица и т.н.) и др.

**ВАЖНО: Кандидатът следва да се увери, че всички документи са представени в изискуемата форма съгласно изискванията на настоящите Условия за кандидатстване.**

Препоръчително е проектното предложение да се подава винаги от профила на кандидата, не от друг профил, тъй като впоследствие ще бъде използван именно този профил за комуникация с УО на Програма Транспортна свързаност и за отстраняване на нередовности във връзка с подаденото проектно предложение по време на оценката на проектните предложения. По време на етап „Оценка на проектните предложения“, както и при сключването на договори, комуникацията с кандидата и отстраняването на нередовности по подаденото проектно предложение ще се извършват електронно чрез профила на кандидата в ИСУН, от който е подадено съответното проектно предложение като промени на посочения профил (вкл. промяна на имейл адреса, асоцииран към съответния профил) са недопустими.

До приключването на работата на Оценителната комисия кандидатът има възможност да оттегли своето проектно предложение като подаде писмено искане пред УО.

Кандидатът носи отговорност за пълнотата и верността на представената в проектното предложението информация, вкл. финансовата.

## Краен срок за подаване на проектните предложения:

Шест месеца след дата на обявяване на процедурата, а именно до **…………. година.**

## Адрес за подаване на проектните предложения/концепциите за проектни предложения:

Формулярът за кандидатстване и приложенията към него по настоящата процедура се подават по електронен път чрез ИСУН 2020 на следния интернет адрес: <https://eumis2020.government.bg>.

## Допълнителна информация

По настоящата процедура за подбор на проектни предложения кандидатите могат да поискат разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган, като се дават по отношение на Условията за кандидатстване, но не съдържат становище относно качеството на Формуляра за кандидатстване и са задължителни за всички кандидати. Разясненията се съобщават като се публикуват в ИСУН и на интернет страницата на съответната програма в срок до две седмици преди изтичането на срока за кандидатстване.

## Приложения към Условията за кандидатстване

1. Приложение № 1: Пълномощно за КЕП;
2. Приложение № 2: Образец на Декларация, че кандидатът е запознат с условията за кандидатстване и условията за изпълнение;
3. Приложение № 3: Образец на Декларация на органа, отговарящ за мониторинга на обектите НАТУРА 2000 (ако е приложима);
4. Приложение № 4: Образец на Декларация на компетентния орган, отговарящ за управлението на водите (ако е приложима);
5. Приложение № 5: Методика и критерии за подбор и оценка на проектни предложения, одобрени от КН на ПТС;
6. Приложение № 6: Финансова идентификация - ПТС;
   1. Приложение № 6.1.: Декларация към искане за плащане ПТС;
   2. Приложение № 6.2.: Заявление – ръководител;
   3. Приложение № 6.3.: Заявление – упълномощено лице;
   4. Приложение № 6.4.: Банкова гаранция;
7. Приложение № 7: Методология за индикаторите по ПТС 2021-2027 г. (БГ/EN);
8. Приложение № 8: Приложим режим на държавни помощи;
9. Приложение № 9: Декларация за държавни помощи;

9.1 Приложение № 9.1: Получена държавна/минимална помощ;

1. Приложение № 10: Образец на Административен договор
2. Приложение № 11: Изисквания за дейности по публичност и комуникация;
3. Приложение № 12 Образец на финансов план;
4. Приложение № 13 Технически изисквания за зарядна инфраструктура;
5. Приложение № 14 Въпросници за самооценка във връзка с ОВОС и DNSH;
   1. Приложение № 14.1 Оценка на въздействието върху околната среда;
   2. Приложение № 14.2 Приложение на принципа за ненанасяне на значителна вреда;
   3. Приложение № 14.3 Информация за принципа за ненанасяне на значителна вреда;
6. Приложение № 15 Декларация за вид предприятие
   1. Приложение № 15.1. Декларация МСП;
   2. Приложение № 15.2. Справка МСП;
   3. Приложение № 15.3. Указания за попълване на Декларацията за обстоятелствата по чл. 3 и чл. 4 от Закона за малките и средните предприятия

1. В Република България по-слабо развити региони са: Северозападен регион (СЗР), Северен централен регион (СЦР), Североизточен регион (СИР), Югоизточен регион (ЮИР) и Южен централен регион (ЮЦР). [↑](#footnote-ref-1)
2. Чрез дерогация от параграф 4 от Регламент на Комисията (ЕС) № 651/2014, помощта може да бъде предоставена без да се провежда конкурентна тръжна процедура, когато се предоставя въз основа на схема за помощ. В такъв случай интензитетът на помощта не надхвърля 20 % от допустимите разходи. Интензитетът на помощта може да бъде увеличен с 20 процентни пункта за средни предприятия и с 30 процентни пункта за малки предприятия. Интензитетът на помощта може да бъде увеличен с 15 процентни пункта за инвестиции, осъществявани в подпомагани региони, определени в карта на регионалните помощи, валидна към момента на предоставянето на помощта и одобрена в изпълнение на член 107, параграф 3, буква а) от Договора. [↑](#footnote-ref-2)
3. Свързани предприятия са предприятията, между които съществува някое от следните отношения:

   1. едното предприятие притежава повече от половината от броя на гласовете в общото събрание на другото предприятие;

   2. едното предприятие има право да назначава или освобождава повече от половината от членовете на изпълнителния, управителния или надзорния орган на другото предприятие;

   3. едното предприятие има право да упражнява решаващо влияние върху другото предприятие по силата на договор, сключен между тях, или на клауза в неговия устав, учредителен договор или друг учредителен акт;

   4. предприятие, което е акционер, съдружник или член в друго предприятие, контролира самостоятелно повече от половината от броя на гласовете в общото събрание на това предприятие по силата на споразумение с други акционери, съдружници или членове.

   Не е налице решаващо влияние по т. 3 върху предприятието, в случай че лицата, посочени в ал. 4 от ЗСМП, не участват пряко или косвено в управлението на предприятието, без с това да се нарушават техните права на съдружници или акционери.

   Предприятия, които осъществяват чрез едно или повече други предприятия или чрез лице по ал. 4 от ЗСМП някое от отношенията по ал. 5 от ЗСМП, се смятат за свързани предприятия с изключение на случаите, когато лицата са висши училища или изследователски центрове.

   Предприятия, осъществяващи помежду си някое от отношенията по ал. 5 от ЗСМП, чрез физическо лице или група от физически лица, които действат съвместно, се считат също за свързани предприятия, ако извършват своята дейност или част от нея на същия съответен пазар или вертикално свързани пазари. [↑](#footnote-ref-3)
4. „предприятие в затруднено положение“ означава предприятие, по отношение на което е изпълнено поне едно от следните обстоятелства:

   а) в случай на дружество с ограничена отговорност (различно от МСП, което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) и отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надвишава половината от записания акционерен капитал. За целите на настоящата разпоредба под понятието „дружество с ограничена отговорност“ се разбира по-специално видовете дружества, упоменати в приложение I към Директива 2013/34/ЕС на Европейския парламент и на Съвета ( 7 ), а „акционерен капитал“ включва, ако е уместно, всякакви премии от емисии;

   б) в случай на дружество, в което поне някои от съдружници носят неограничена отговорност за задълженията на дружеството (което не е МСП, което съществува от по-малко от три години или, за целите на допустимостта за помощите за рисково финансиране, МСП, което отговаря на условието по член 21, параграф 3, буква б) и на условията за инвестиции за рисково финансиране въз основа на извършен от избрания финансов посредник финансов и правен анализ), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои негови съдружници носят неограничена отговорност за задълженията на дружеството“, се разбира по-специално типовете дружества, посочени в приложение II към Директива 2013/34/ЕС;

   в) когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори;

   г) когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране;

   д) когато предприятието не е МСП и през последните две години:

   1) съотношението задължения/собствен капитал на предприятието е било по-голямо от 7,5; и

   2) съотношението за лихвено покритие на предприятието, изчислено на основата на EBITDA, е било под 1,0; [↑](#footnote-ref-4)
5. „Заряден център“ означава една или повече зарядни станции на определено място, които може да включват една или няколко зарядни точки. [↑](#footnote-ref-5)
6. „по протежение на пътната Трансевропейска транспортна мрежа“ означава: по отношение на станциите за зареждане с електроенергия: че те са разположени по пътната Трансевропейска транспортна мрежа или на разстояние до 3 километра по шосе от най-близкия изход на път, който е част от Трансевропейската транспортна мрежа. [↑](#footnote-ref-6)
7. "извън границите на населените места“ - съгласно § 5, т. 6. от Закона за устройство на територията, територия на дадено населено място е неговата селищната територия, обхваната от границите му (строителните му граници), определени с устройствен план, без да се включва землището. [↑](#footnote-ref-7)
8. Доказва се посредством приложен към ФК финансов анализ или бизнес план [↑](#footnote-ref-8)
9. Доказва се посредством приложен към ФК финансов анализ или бизнес план [↑](#footnote-ref-9)
10. **„започване на работите по проекта“** означава първото от следните събития: започване на строителните работи, свързани с инвестицията, или поемане на първия правнообвързващ ангажимент за поръчка на оборудване или всеки друг ангажимент, който прави инвестицията необратима. Купуването на земя и подготвителните дейности като получаването на разрешителни и провеждането на проучвания на осъществимостта не се считат за започване на работите по проекта. При поглъщания на предприятия „започване на работите по проекта“ означава момента на придобиване на активите, пряко свързани с придобития стопански обект; [↑](#footnote-ref-10)
11. Номиналният производствен капацитет на инсталацията за производство на електроенергия от възобновяеми източници или водород от възобновяеми източници на място не надхвърля максималната обявена изходна мощност или капацитета за зареждане с гориво на инфраструктурата за зареждане с електроенергия или гориво, към която инсталацията е свързана [↑](#footnote-ref-11)
12. В случай че един кандидат е подал повече от едно заявление в рамките на допустимия за кандидатстване срок, се разглежда само последното постъпило заявление. [↑](#footnote-ref-12)
13. Ръководството може да бъде намерено на интернет адрес: https://eumis2020.government.bg/bg/s/Help/Index , раздел "Ръководство за работа със системата", файл „Ръководство за подаване на проектни предложения“. [↑](#footnote-ref-13)